Η γονεϊκή ευνοιοκρατία που «ανεβάζει» το «κλωνοποιημένο» παιδί - JournalismJournalism\n« Tέλος εποχής, του κόσμου όπως τον γνωρίζαμε μετά τον Β’ Παγκόσμιο Πόλεμο » Ομως, τότε γιατί αποφάσισαν να κυβερνήσουν την Ελλάδα, ως ευρωπαϊκή χώρα;\nΗ γονεϊκή ευνοιοκρατία που «ανεβάζει» το «κλωνοποιημένο» παιδί\nΕνα βράδυ, στα τέλη των 60s, ο Ντόναλντ Τραμπ συναντήθηκε για φαγητό με τον κατά οκτώ χρόνια μεγαλύτερο αδελφό του Φρεντ τζούνιορ και μερικούς φίλους στο Κουίνς της Νέας Υόρκης. Η ατμόσφαιρα ήταν χαλαρή, ο Φρέντι, ένα γνήσιο alpha male της φαμίλιας Τραμπ – διαφορετικής κοπής όμως, πνευματώδες, ιδιοσυγκρασιακό και ολίγον αυτοκαταστροφικό -, έκανε πλάκα με έναν «κολλητό» του όταν ο Ντόναλντ πήρε ξαφνικά «φωτιά».\nΟ μικρός «την είπε» άσχημα στον μεγάλο. Ο Φρέντι δεν είχε κάνει «τίποτα» στη ζωή του. Αντί να κληρονομήσει την οικογενειακή αυτοκρατορία real estate (ως πρωτότοκος το εδικαιούτο) και να τη γιγαντώσει, είχε καταλήξει ένας κοινός πιλότος, προς σφοδρή, βέβαια, απογοήτευση του αυταρχικού, περφεξιονιστή και workahοlic πατρός τους. Σε αυτές τις βίαιες εκρήξεις του Ντόναλντ, η επωδός ήταν λίγο η ίδια: «Get a life» (Απόκτησε επιτέλους ζωή!).\nΔιαβάζοντας στους «New York Times» την παραπάνω ιστορία για τον αφανή αδελφό του 45ου αμερικανού Προέδρου, σκέφτηκα ότι το πλέον εκκωφαντικό από τα κλασικά γονεϊκά ψέματα (περισσότερο ακόμη και από το «Αγαπώ το παιδί μου γι’ αυτό που είναι») είναι το εξής: «Δεν ξεχωρίζω κανένα από τα παιδιά μου».\n«Στη ραγδαίως μετακινούμενη προς τα ανώτερα κοινωνικά στρώματα οικογένεια Τραμπ», γράφουν οι «Νew York Times», «ο Ντόναλντ ήταν ο δεύτερος και ο αγαπημένος γιος, εκείνος που πέρασε στη Σχολή Γουόρτον του Πανεπιστημίου της Πενσιλβάνια, απόλαυσε τη μάχη για την πρωτοκαθεδρία στην αγορά ανάπτυξης ακινήτων και τελικά κατέστησε το όνομα Τραμπ ένα διεθνές brand. Ο Φρέντι ήταν η απογοήτευση, εκείνος που στερούνταν το ένστικτο του killer, εκείνος που ξεστράτισε τόσο πολύ από τις πατρικές φιλοδοξίες που ακόμη και τα παιδιά του δεν πήραν μερίδιο από τη διαθήκη του πατριάρχη».\nΑξίζει εδώ να σημειωθεί ότι ο Φρέντι, όχι απλά δεν έμελλε να στεφθεί Πρόεδρος των ΗΠΑ, αλλά πέθανε αλκοολικός το 1981, σε ηλικία μόλις 43 ετών.\nΣύμφωνοι, οι γονείς ευνοούν κατάφωρα. Τους πρωτότοκους, τους Βενιαμίν, τους δυνατούς, τους ελλειμματικούς, τους χαρισματικούς, τους απολωλότες, τους φίλαυτους, τους σαρδανάπαλους, τους ταπεινούς, τους high achievers, τους υπερβολικά low key κ.ο.κ. Πάνω απ’ όλα, όμως, ευνοούν, σύμφωνα τουλάχιστον με τους ειδικούς, τους κατ’ εικόνα και καθ’ ομοίωσιν.\nΣτο αφιέρωμα «Why Mom Liked You Best: The Science of Favoritism» («Γιατί ήσουν το αγαπημένο παιδί της μαμάς: Η επιστήμη της ευνοιοκρατίας»), το 2011, το αμερικανικό «Τime» χρησιμοποιεί τον όρο «reproductive narcissism» (αναπαραγωγικός ναρκισσισμός). Είναι αυτό το περίφημο «mini me» (ο μίνι εαυτός μου) σύνδρομο αρκετών γονέων, η έμφυτη δηλαδή ροπή να έλκεσαι από αυτό που σου μοιάζει.\nΦυσικά δεν είναι πάντα εύκολο να διασφαλίσεις τη φυσιογνωμική ομοιότητα (ειδικά όταν το παιδί σου είναι του αντίθετου φύλου). «Ομως, ακόμη και αν τα παιδιά δεν είναι δυνατό να σου μοιάζουν, μπορούν να συμπεριφέρονται όπως εσύ» γράφει το «Τime». «Αυτά τα χαρακτηριστικά τυχαίνει να είναι εγγενή σε κάποια παιδιά· μερικές φορές, βέβαια, τα υιοθετούν για λόγους τακτικής, είναι ένας τρόπος για να αποσπάσουν λίγη παραπάνω αγάπη».\nO διόλου ευνοημένος Φρέντι Τραμπ δεν φαίνεται να άντεξε την αδιαλλαξία και την άκαμπτη κριτική του πατέρα του. Ενα φεγγάρι που δούλεψε στο Trump Village, ο Τραμπ ο πρεσβύτερος τον «άδειασε» με τον πιο σκληρό τρόπο, επειδή, λέει, αγόρασε υπερβολικά ακριβά καινούργια παράθυρα, αντί να φροντίσει να επισκευάσει τα ήδη υπάρχοντα.\n«Για μένα, αυτό “δούλευε” καλά» θα πει ο ίδιος ο Ντόναλντ Τραμπ. «Για τον Φρεντ, όχι».\nΤελικά, η απροκάλυπτη γονεϊκή ευνοιοκρατία που «ανεβάζει» το «κλωνοποιημένο» παιδί (χαρίζοντάς του τόνους αυτοπεποίθησης, στα όρια συχνά της αλαζονείας, λένε οι ειδικοί) και καταδικάζει το «διαφορετικό» (συχνά σε μια αιωνιότητα χαμηλής αυτοεκτίμησης, άγχους και κατάθλιψης) δεν είναι αστεία υπόθεση.\nΜε την κατάλληλη τύχη και βέβαια το αρμόζον DNA, μπορεί είτε να σε ωθήσει να γράψεις Ιστορία είτε να σου δώσει μια κλωτσιά και να περάσεις στα ψιλά της.


Οι Μητροπολίτες Αργολίδος και Μάνης στο ορεινό Φαρμακά - ΕΚΚΛΗΣΙΑ ONLINE\nΟι Μητροπολίτες Αργολίδος και Μάνης στο ορεινό Φαρμακά\nΤρίτη, 31 Αυγούστου 2021 13:36\nΑρχική » ΝΕΑ » Οι Μητροπολίτες Αργολίδος και Μάνης στο ορεινό Φαρμακά\nΟ Μητροπολίτης Αργολίδος Νεκτάριος επισκέφτηκε και λειτουργήσει στον Ιερό Ναό της Αγίας Παρασκευής των κατασκηνώσεων της Μητροπόλεως που βρίσκονται στο όρος του Φαρμακά στην ορεινή Αργολίδα, Τρίτη 31 Αυγούστου 2021.\nΧτισμένες σε υψόμετρο 1050 μ. μέσα σ’ ένα θαυμάσιο ελατοδάσος, οι κατασκηνώσεις ανακαινίζονται με όλες τις σύγχρονες και νόμιμες προδιαγραφές, και ολοκληρώνονται οι εργασίες ώστε το επόμενο καλοκαίρι να υποδεχθούν τα παιδιά της Αργολίδας.\nΜε την ευκαιρία της αποπερατώσεως των έργων, ο Μητροπολίτης λειτούργησε στον Ιερό Ναό της Αγίας Παρασκευής και αμέσως μετά ξενάγησε μικρούς και μεγάλους στους χώρους των κατασκηνώσεων.\nΣτην Θεία Λειτουργία αλλά και στην ξενάγηση που ακολούθησε, παρευρέθηκαν μεταξύ άλλων ο Μητροπολίτης Μάνης Χρυσόστομος, ο Περιφερειάρχης Πελοποννήσου Π. Νίκας, ο Αντιπεριφερειάρχης Αργολίδας Ι. Μαλτέζος, ο Δήμαρχος Άργους Μυκηνών Δημήτρης Καμπόσος, ο Αντιδήμαρχος Νίκος Γκαβούνος κα.\nΑρχή της Ινδίκτου-1 ΣεπτεμβρίουΔισαρχιερατική Θ. Λειτουργία στον Μητροπολιτικό Ναό – 41 χρόνια λαμπρής επισκοπικής πορείας συμπλήρωσε ο Σεβ. Ποιμενάρχης μας\nΗ ομιλία του καθηγητού Γρηγορίου Λαρεντζάκη για την Συνοδική Εγκύκλιο του 1920\n48ωρη απεργία ΠΝΟ: Αναγγελία θυελλωδών ανέμων 8 Μποφόρ\nΕΚΚΛΗΣΙΑ ΕΛΛΑΔΟΣ: Διαβίβασις Κ.Υ.Α. δια την προστασίαν της δημοσίας υγιείας\nΜεθέορτος Εσπερινός και Εγκώμια Αγίου Νικολάου στον ομώνυμο πανηγυρίζοντα Μητροπολιτικό Ναό των Τρικάλων\nΚΥΡΙΑΚΗ ΙΑ΄ ΛΟΥΚΑ , 12-12-2021\nΠαναγία: Ενθυμούμαι μία θεία η οποία είχε την καλή διάθεση να πλένει τους κεκοιμημένους και τους νεκρούς και ακόμα και αυτούς τους ζητιάνους τους εγκαταλελειμμένους σε οποιοδήποτε μέρος της πόλεως, αρκεί να την φώναζαν.\nΠαναγιώτης Πεγίδης: Από καμία κλινική δεν κατέβηκε εικόνα στο νοσοκομείο Σερρών\nΣυνεχίζουν τη διαμαρτυρία τους οι ανεμβολίαστοι εργαζόμενοι στο Γενικό Νοσοκομείο Σερρών.\nΣτις 2 Νοεμβρίου 1912, ελάχιστες ημέρες μετά την Απελευθέρωση της Θεσσαλονίκης, ο Ελληνικός στόλος, με επικεφαλής το θρυλικό θωρηκτό ΑΒΕΡΩΦ, κατευθύνεται προς το Άγιον Όρος. Η παρουσία του αντιμετωπίζεται με χαρμόσυνες κωδωνοκρουσίες καμπάνων ενώ ο στόλος ανταποδίδει με 21 χαιρετιστήριες βολές.\nΣερρών: ”Ο Μητροπολίτης Ιωάννης υπήρξε ένα αδαπάνητο κεφάλαιο υψηλής πνευματικότητας”\nMε την επιβεβλημένη ιεροπρεπή σεμνότητα και σε κλίμα βαθειάς συγκινήσεως εορτάσθηκε εις την Ιερά Μητρόπολη Λαγκαδά, Λητής και Ρεντίνης, η ιερά μνήμη της Συνάξεως του Τιμίου και Ενδόξου Προφήτου Προδρόμου και Βαπτιστού Ιωάννου, του τελευταίου, μοναδικού και, μείζονος εκ της χορείας των Προφητών που αξιώθηκε όχι μόνο να συναντήσει τον Κύριο ημών Ιησού Χριστό, αλλά και να Τον υποδείξει ως τον Αμνό του Θεού και Σωτήρα του κόσμου, να Τον βαπτίσει στα ρείθρα του Ιορδάνου και να μαρτυρήσει υπέρ της αληθείας.\nΠοτέ πέφτει καθαρά Δευτέρα Θεοφάνεια : Μερομήνια για Χριστούγεννα πρωτοχρονιά 2022 αργίες\n9 Δεκεμβρίου: Σύλληψη της Αγίας Άννης- Ποιος γιορτάζει- Ποιοι γιορτάζουν σήμερα\nΆγιος Σπυρίδωνας: Μεγάλη γιορτή της ορθοδοξίας στις 12 Δεκεμβρίου


Η εκεχειρία Τραμπ - Σι Τζινπίνγκ οδηγεί σε ράλι ανόδου στη Wall Street - Politis Online\nΣε κλίμα αισιοδοξίας κινούνται οι διεθνείς χρηματαγορές, μετά την απόφαση του Ντόναλντ Τραμπ και του Σι Τζινπίνγκ να κηρύξουν εκεχειρία 90 ημερών στον εμπορικό πόλεμο ΗΠΑ-Κίνας, με τους βασικούς δείκτες της Wall Street στις συναλλαγές της Δευτέρας κατέγραψαν ισχυρά κέρδη.\nΗ σύνοδος των G-20 το σαββατοκύριακο στην Αργεντινή έδωσε την ευκαιρία στους ηγέτες των δύο μεγαλύτερων οικονομιών του πλανήτη να βάλουν -προσωρινά- στην άκρη τις διαφωνίες τους και να συμφωνήσουν ότι δεν θα προχωρήσουν στην επιβολή και νέων δασμών.\nΕάν οι συζητήσεις δεν καταλήξουν σε κάποια συμφωνία, οι δασμοί σε κινεζικά αγαθά αξίας 200 δισ. δολάρια θα αυξηθούν από το 10% που είναι σήμερα στο 25%. Η αύξηση αυτή είχε σχεδιαστεί αρχικά να τεθεί αυτόματα σε ισχύ τον Ιανουάριο του 2019, ωστόσο τώρα θα καθυστερήσει κατά τουλάχιστον τρεις μήνες. Η Κίνα δεσμεύτηκε παράλληλα να αγοράσει από τις ΗΠΑ «σημαντικές ποσότητες» από αγροτικά, ενεργειακά και βιομηχανικά αγαθά.\nΤην Κυριακή ο Αμερικανός πρόεδρος Ντόναλντ Τραμπ γνωστοποίησε μέσω του λογαριασμού του στο twitter ότι η Κίνα συμφώνησε «να μειώσει και να απομακρύνει» δασμούς σε αμερικανικά αυτοκίνητα, οι οποία σήμερα βρίσκονται στο 40%.\nΑπό τις 30 μετοχές που απαρτίζουν το δείκτη Dow Jones 22 κινούνται με θετικό πρόσημο και 8 με αρνητικό. Εξ’ αυτών τα μεγαλύτερα ποσοστιαία κέρδη σημειώνει η Boeing Co. στα 360,90 δολ. με άνοδο 14,14 δολάρια ή σε ποσοστό 4,08%. Ακολουθούν η Nike κέρδη 3,47% στα 77,72 δολάρια και η Caterpillar στα 140,08 δολάρια με άνοδο 3,25%.\nΡάλι στις τιμές του αργού\nΗ αισιοδοξία για το εμπόριο έχει παράλληλα οδηγήσει σε ράλι τις τιμές του αργού το οποίο κερδίζει σήμερα πάνω από 4%.\nΟι επενδυτές περιμένουν την κρίσιμη συνεδρίαση του ΟΠΕΚ στις 6 Δεκεμβρίου όπου οι αναλυτές περιμένουν ο Οργανισμός να μειώσει περαιτέρω την παραγωγή του. Το Σαββατοκύριακο ο πρόεδρος της Ρωσίας, Βλαντιμίρ Πούτιν δήλωσε ότι η χώρα του και η Σαουδική Αραβία έχουν συμφωνήσει να παρατείνουν τον περιορισμό της παραγωγής.\nΤα στοιχεία για τον μεταποιητικό κλάδο\nΣημειώνεται ότι την Τετάρτη το αμερικανικό χρηματιστήριο θα κλείσει λόγω της ημέρας εθνικού πένθους στη μνήμη του πρώην προέδρου Τζορτζ Μπους.\nWall StreetεκεχειρίαΝτόναλντ ΤραμπράλιΣι Τζινπίνγκ\n"Θετική η προοπτική της χώρας, αλλά αργός ο ρυθμός ανάπτυξης" αναφέρει στέλεχος της Moody’s για την Ελλάδα


EARL HEIGHTS APARTMENT HOTEL, ΆΚΡΑ\nGeorge Bush Highway, Άκρα, Γκάνα\nΤο ξενοδοχείο Earl Heights Apartment Hotel παρέχει καλή διαμονή στην Άκρα.\nΤο κατάλυμα είναι 3.8 χλμ μακριά από Academy for African Music and Arts. Το κέντρο της πόλης απέχει 7 χλμ από το ξενοδοχείο.\nΤο Earl Heights Apartment Hotel διαθέτει κλιματισμό και Wi-Fi σε όλα τα δωμάτια.\nAccra Mall βρίσκεται σε απόσταση 30-λεπτών με τα πόδια, καθώς Osteria Michelangelo με ποικίλη κουζίνα είναι 850 μέτρα μακριά από το κατάλυμα.\nΤο Earl Heights Apartment Hotel βρίσκεται 10-λεπτά οδικώς από το αεροδρόμιο Kotoka.\nEarl Heights Apartment Hotel, Γκάνα\nSt. James Ξενοδοχείο in Νέα Ορλεάνη - Ηνωμένες Πολιτείες της Αμερικής;\nRiu Republica Ξενοδοχείο in Πούντα Κάνα - Δομινικανή Δημοκρατία;\nMetropolitan Ξενοδοχείο in Μανάμα - Μπαχρέιν;\nBreeze Διαμέρισμα in Κολόμπο - Σρι Λάνκα;\nRiver Rock Ξενοδοχείο in Αγία Νάπα - Κύπρος;\nAragma Ξενοδοχείο in Αγία Νάπα - Κύπρος;\nHostel Pisa Hostel in Πίζα - Ιταλία;\nFox And Grapes Πανδοχείο in Λονδίνο - Ηνωμένο Βασίλειο;\nElan Ξενοδοχείο in Κωνσταντινούπολη - Τουρκία;\nPirri Ξενοδοχείο επιπλωμένων διαμερισμάτων in Βουκουρέστι - Ρουμανία;\nSan Carlo Borromeo Ξενοδοχείο in Μιλάνο - Ιταλία;\nHabitat Tessa Διαμέρισμα in Βαρκελώνη - Ισπανία;


Δολοφονία Γραικού: Οι αποκαλύψεις του δορυφόρου και το θράσος του δολοφόνου - Open Magazine\nΔολοφονία Γραικού: Οι αποκαλύψεις του δορυφόρου και το θράσος του δολοφόνου\n«Ο Δημήτρης μου είπε να το θάψω εδώ, για να φύγει ανενόχλητος στα Σκόπια…» έλεγε στις αρχές ο δολοφόνος καθώς έβρισκαν το αγροτικό του Δημήτρη Γραικού.\nΣυγκλονίζουν οι νέες αποκαλύψεις για την άγρια δολοφονία του Δημήτρη Γραικού. Νέες μαρτυρίες στην εκπομπή της Αγγελικής Νικολούλη φωτίζουν ακόμα περισσότερο την υπόθεση που παράμεινε άλυτη για σχεδόν τρία χρόνια. Τα νέα στοιχεία δείχνουν πως ο Δημήτρης Γραικός είχε μαρτυρικό θάνατο στα χέρια του δολοφόνου του που μέχρι την τελευταία στιγμή προσπαθούσε να παραπλανήσει τις αρχές επιδεικνύοντας πρωτοφανές θράσος.\nΗ έρευνα αποκάλυψε ένα ακόμα στοιχείο που κανείς δεν πρόσεξε τις επίμαχες μέρες της εξαφάνισης του άτυχου κτηνοτρόφου. Πολύ κοντά στην μονάδα του εμπόρου όπου έθαψε άνθρωπο και αυτοκίνητο, υπάρχουν κάμερες ασφαλείας των οποίων το υλικό δεν αναζήτησε κανείς! Οι συγκεκριμένες κάμερες δείχνουν τον δρόμο που οδηγεί στη μονάδα του καθ’ ομολογίαν δολοφόνου και σίγουρα θα κατέγραφαν το αυτοκίνητο του θύματος να κατευθύνεται προς τα εκεί.\nHashtags: #ΓΡΑΙΚΟΣ , #ΔΟΛΟΦΟΝΙΑ , #ΦΩΣ ΣΤΟ ΤΟΥΝΕΛ


Δελφίνι-ρομπότ αντικαθιστά τα ζώα στα θεματικά πάρκα\nΑρχική Επιλεγμένα Δελφίνι-ρομπότ αντικαθιστά τα ζώα στα θεματικά πάρκα\n16 Οκτωβρίου 2020 - 15:59\nΈνα δελφίνι-ρομπότ μπορεί να αντικαταστήσει τα αιχμαλωτισμένα ζώα σε θεματικά πάρκα. Το δελφίνι-ρομπότ παρουσίασε η αμερικανική εταιρεία Edge Innovations, που εξειδικεύεται στα animatronics και τα ειδικά εφέ.\nΤο ρομπότ μήκους 2,5 μέτρων έχει δέρμα φτιαγμένο με σιλικόνη. Και η τιμή του μπορεί να φτάσει στα 5 εκατομμύρια δολάρια.\nΗ εταιρεία ελπίζει ότι μελλοντικά, αυτά τα ρομπότ θα μπορούσαν να χρησιμοποιούνται για την ψυχαγωγία των επισκεπτών σε θεματικά πάρκα. Αντί για πραγματικά ζώα που ζουν σε συνθήκες αιχμαλωσίας.\n«Υπάρχουν περίπου 3.000 δελφίνια που ζουν σε συνθήκες αιχμαλωσίας και που αποφέρουν δισεκατομμύρια δολάρια, οπότε υπάρχει προφανώς μια διάθεση να γνωρίσει και να μάθει ο κόσμος για τα δελφίνια» δήλωσε ο ιδρυτής και διευθύνων σύμβουλος της Edge Innovations, Γουόλτ Κόντι.\nΗ Edge Innovations έχει δημιουργήσει τα υδρόβια πλάσματα για ταινίες όπως το «Free Willy», το «Deep Blue Sea» και το «Anaconda».\nΠροηγούμενο άρθροΠοια τα επόμενα βήματα για τον ΒΟΑΚ\nΕπόμενο άρθροΗ Moderna έλαβε έγκριση για υποψήφιο εμβόλιο κατά του covid-19\nΔελφίνι-ρομπότ αντικαθιστά τα ζώα στα θεματικά πάρκα – Way – Κύπρος 17 Οκτωβρίου 2020 - 00:57 At 00:57


Hamilton: «Η Mercedes είναι το σπίτι μου»\nΠρώτη καταχώρηση: Τετάρτη, 20 Μαΐου 2015, 16:37\nΛίγες ώρες μετά τη διαρροή περί οριστικής συμφωνίας του Lewis Hamilton με την Mercedes, η γερμανική ομάδα ανακοίνωσε επίσημα πως ο Βρετανός υπέγραψε νέο τριετές συμβόλαιο.\nΗ ανακοίνωση έγινε στο Μονακό, όπου θα φιλοξενηθεί αυτό το Σαββατοκύριακο ο έκτος αγώνας του πρωταθλήματος F1. O Hamilton στις πρώτες δηλώσεις, ανέφερε: «Είμαι πανευτυχής που θα μείνω εδώ για τρία χρόνια ακόμα. Αυτή η ομάδα είναι το σπίτι μου. Με στηρίζει από το 1998 και με αυτό το συμβόλαιο θα συμπληρώσω 20 χρόνια μαζί της. Το φετινό μονοθέσιο είναι το καλύτερο που έχω οδηγήσει ποτέ στην καριέρα μου και ευχαριστιέμαι κάθε στιγμή στην πίστα».\nΑπό την πλευρά του, ο διευθυντής της Mercedes, Toto Wolff, άφησε να εννοηθεί πως ο Hamilton θα έχει περισσότερες αρμοδιότητες μέσα στην ομάδα. «Ο Lewis έκανε πέρυσι μια ονειρική χρονιά και φυσικά η ανανέωση του συμβολαίου του ήταν προτεραιότητα για εμάς. Κάναμε υπομονή και το αποτέλεσμα είναι μια συμφωνία που θα δυναμώσει με κάθε τρόπο τη σχέση του Lewis με την εταιρεία Mercedes».\nΓια τα χρήματα δεν έγινε καμία αναφορά, αν και ο Hamilton είναι βέβαιο πως από την επόμενη σεζόν θα είναι ο πιο ακριβοπληρωμένος οδηγός της F1. Η ετήσια αμοιβή του φτάνει τα 30 εκατομμύρια, χωρίς τα μπόνους. Ο ίδιος, γιόρτασε τη συμφωνία στο διάσημο Μόντε Κάρλο, κάνοντας jet ski στην θάλασσα και παρουσιάζοντας το νέο του κούρεμα.\nΤελευταία ενημέρωση: Τετάρτη, 20 Μαΐου 2015, 16:37


Ελλάκτωρ: Η σκυτάλη της διοίκησης στους αδερφούς Καλλιτσάντση| newmoney\nΕλλάκτωρ: Η σκυτάλη της διοίκησης στους αδερφούς Καλλιτσάντση\nΙούλιος 25, 2018 12:52 μμ\nΕλλάκτωρ: Κέρδη 6,43% λόγω της γραμμής του Μετρό\nΤην επικράτηση της πρωτοβουλίας Change4Ellaktor που εκπροσωπεί η οικογένεια Καλλιτσάντση, επικύρωσε η γενική συνέλευση με 52,8% - Η πλευρά Μπόμπολα πήρε το 45,9% των μετόχων - Η πρόταση της πλειοψηφίας είναι για πρόεδρο τον Γιώργο Προβόπουλο και διευθύνοντα Σύμβουλο τον Σάκη Καλλιτσάντση\nΤην επικράτηση της πρωτοβουλίας Change4Ellaktor που εκπροσωπεί η οικογένεια Καλλιτσάντση, επικύρωσε η γενική συνέλευση των μετόχων της Ελλάκτωρ, μετά από μία πολύωρη διαδικασία που ξεκίνησε στις 12.30 το μεσημέρι της Τετάρτης. Στην συνέλευση που παραβρέθηκε το 78,1% των μετόχων, υπέρ της αλλαγής του διοικητικού συμβουλίου της εταιρείας, όπως προτάθηκε από την πλευρά των αδερφών Καλλιτσάντση, ψήφισε το 52,84% και κατά το 45,9% μετόχων. Συνολικά στην Γ.Σ παρέστησαν 271 μέτοχοι εκπροσωπώντας 138.323.924 κοινές ανώνυμες μετοχές (και 138.323.924 δικαιώματα ψήφου) επί συνόλου 177.001.313 κοινών .\nΣτη συνέλευση υπερψηφίστηκαν και τα τρία αιτήματα που είχαν υποβάλει στις 13 Ιουνίου δυο εκ των βασικών μετόχων, οι κ.κ. Αναστάσιος και Δημήτριος Καλλιτσάντσης, μέσω της εταιρείας PEMANOARO LTD (που ελέγχουν άμεσα). Συγκεκριμένα υπερψηφίστηκε:\n-Με ποσοστό 52,92% επί των παρόντων το αίτημα για ανάκληση του συνόλου των μελών του Διοικητικού Συμβουλίου της ΕΛΛΑΚΤΩΡ Α.Ε.\n-Με ποσοστό 54,55% επί των παρόντων το αίτημα για εκλογή εννέα μελών του νέου Διοικητικού Συμβουλίου της ΕΛΛΑΚΤΩΡ Α.Ε. και ορισμός μεταξύ αυτών των Ανεξάρτητων Μελών.\n-Με ποσοστό 54,55% επί των παρόντων το αίτημα για εκλογή Μελών της Επιτροπής Ελέγχου της Εταιρείας κατ’ άρθρο 44 Ν. 4449/2017.\nΚατόπιν της υπερψήφισης των τριών προαναφερθέντων θεμάτων της Ημερήσιας Διάταξης της Τακτικής Γενικής Συνέλευσης, το νέο Διοικητικό Συμβούλιο της ΕΛΛΑΚΤΩΡ Α.Ε. απαρτίζεται από εννέα μέλη πενταετούς θητείας, εκ των οποίων τέσσερα είναι Ανεξάρτητα, ως ακολούθως:\nΠαναγιώτης (Τάκης) Δουμάνογλου\nΜιχαήλ Κατούνας (Ανεξάρτητο Μέλος)\nΑλέξιος Κομνηνός (Ανεξάρτητο Μέλος)\nΔέσποινα-Μαγδαληνή Μαρκάκη (Ανεξάρτητο Μέλος)\nΕλένη Παπακωνσταντίνου (Ανεξάρτητο Μέλος)\nΣύμφωνα με την πρόταση που είχαν υποβάλει προς τους μετόχους της ΕΛΛΑΚΤΩΡ Α.Ε. οι κ.κ. Αναστάσιος και Δημήτριος Καλλιτσάντσης στο πλαίσιο του αιτήματός τους για πλήρη αλλαγή του Διοικητικού Συμβουλίου, πρώτη προτεραιότητα θα είναι η ενίσχυση της εταιρικής διακυβέρνησης με βάση τις βέλτιστες διεθνείς πρακτικές.\n–Η αναδιοργάνωση του Ομίλου θα εστιάσει στην αφαίρεση των στεγανών μεταξύ των επιμέρους δραστηριοτήτων για την αποτελεσματική επίτευξη συνεργειών, ενώ εντός 90 ημερών θα τοποθετηθούν καταξιωμένα στελέχη στις βασικές θέσεις από όπου σήμερα απουσιάζουν, όπως αυτή του Chief Financial Officer.\n–Η αναδιάρθρωση της ΕΛΛΑΚΤΩΡ σε επίπεδο νομικών οντοτήτων θα στοχεύσει στον εξορθολογισμό της φορολογικής βάσης και τη βελτιστοποίηση της κεφαλαιακής διάρθρωσης, προκειμένου να επιτευχθούν σημαντικές οικονομίες κλίμακας.\n–Ως προς το στρατηγικό πλάνο της ΕΛΛΑΚΤΩΡ η εστίαση παραμένει σε κατασκευή (προβλέποντας την εξυγίανση της ΑΚΤΩΡ ώστε αυτή να μπορεί να δραστηριοποιείται κερδοφόρα στο εξωτερικό), παραχωρήσεις, διαχείριση απορριμμάτων και αιολικά πάρκα.\nΣε ότι αφορά τις στρατηγικές προτεραιότητες σε κάθε μία από τις επιμέρους δραστηριότητες της ΕΛΛΑΚΤΩΡ σημειώνεται:\nΚατασκευή: προτεραιότητα στην κερδοφορία έναντι απλής αύξησης του ανεκτέλεστου, εστίαση σε έργα που η ΕΛΛΑΚΤΩΡ έχει ανταγωνιστικό πλεονέκτημα εμπειρίας κι ανάδειξη νέων ανθρώπων μέσα από την εταιρεία σε θέσεις κλειδιά, αξιοποιώντας τη συσσωρευμένη γνώση των εμπειρότερων στελεχών.\nΠαραχωρήσεις: επέκταση των ώριμων παραχωρήσεων και κεφαλαιοποίηση της ηγετικής θέσης στον τομέα των παραχωρήσεων για τη διεκδίκηση νέων έργων υπό παραχώρηση.\nΑιολικά πάρκα: υλοποίηση του υπάρχοντος επενδυτικού πλάνου κι αξιοποίηση των προβλεπόμενων θετικών ταμειακών ροών.\nΠεριβάλλον (διαχείριση απορριμμάτων): αποκατάσταση της φήμης της εταιρείας και διεκδίκηση των πολλαπλών ευκαιριών που υπάρχουν στη Νοτιοανατολική Ευρώπη.\nΥπόλοιπες δραστηριότητες: επανεξέταση του επιχειρηματικού μοντέλου στο real estate κι εξέταση ευκαιριών ρευστοποίησης μη στρατηγικών δραστηριοτήτων.\n«Ζητήσαμε από τους μετόχους να πιστέψουν και πάλι στις προοπτικές της ΕΛΛΑΚΤΩΡ, να στηρίξουν την πρότασή μας για μία συνολική, ρεαλιστική και συγκεκριμένη αλλαγή στις δομές, στη λειτουργία και στη στρατηγική του Ομίλου, να εμπιστευθούν ένα νέο Διοικητικό Συμβούλιο. Οι μέτοχοι με τη ψήφο τους μας έδωσαν σήμερα μία ξεκάθαρη και σαφή εντολή. Είναι δική μας υποχρέωση και καθήκον τώρα να τους δικαιώσουμε για την επιλογή τους. Η επόμενη ημέρα για την ΕΛΛΑΚΤΩΡ ξεκίνησε ήδη. Όλοι μαζί, Διοίκηση και εργαζόμενοι θα δουλέψουμε για να αποδείξουμε πως ο Όμιλος δεν βρίσκεται τυχαία σε ηγετική θέση στην ευρύτερη περιοχή της Νοτιοανατολικής Ευρώπης. Έχουμε τις δυνατότητες, έχουμε τη γνώση, έχουμε τους ανθρώπους και πλέον έχουμε νέα Διοίκηση και νέο συγκεκριμένο πλάνο, για να επιστρέψει η ΕΛΛΑΚΤΩΡ εκεί που ανήκει, στην κορυφή. Για να επιστρέψει ο Όμιλος στους μετόχους αυτό που δικαιούνται, μακροχρόνια αξία», αναφέρει σε δήλωσή του ο κ. Αναστάσιος Καλλιτσάντσης.\nΤην γενική συνέλευση, άνοιξε ο κ. Λεωνίδας Μπόμπολας, ο οποίος υπερασπίστηκε την τακτική ομοφωνίας που κράτησε όλα αυτά τα χρόνια, επισημαίνοντας τον αιφνιδιασμό που δέχτηκε από την πλευρά Καλλιτσάντση με την πρόταση για αλλαγή διοίκησης στην Ελλάκτωρ.\n«Περάσαμε αυτά τα 20 χρόνια στη λογική των συνδυασμένων οικογενειακών επιχειρήσεων και παρά τη μετοχική υπεροχή που είχα, δεν επέβαλλα την άποψή μου στους συνεταίρους μου, αλλά οι αποφάσεις λαμβάνονταν ομόφωνα. Η διοίκηση ήταν συλλογική και οι ευθύνες συλλογικές σε επίπεδο μητρικής» ανέφερε. Την άποψη για αιφνιδιασμό αντέκρουσε ο κ. Δημήτρης Καλλιτσάντσης, λέγοντας όταν τα τελευταία δύο χρόνια υπήρχε ανοικτή ρήξη με την άλλη πλευρά και αποκάλυψε ότι ενώ υπήρξε συμφωνία για να αγοράσουν τις μετοχές Μπόμπολα-Κούτρα, αυτή δεν τηρήθηκε.\nΑπό την πλευρά του ο κ. Σάκης Καλλιτσάντσης στην πρωτολογία του προσπάθησε να εξηγήσει τους λόγους που οδήγησαν στην ρήξη των μετόχων. «Τα τελευταία χρόνια φτάσαμε σε αδιέξοδο και η εικόνα στο ταμπλό δεν ανταποκρίνεται στην πραγματική αξία… Ζητάμε από το ΔΣ να εκλέξει ένα νέο ΔΣ και να δημιουργήσει προοπτική στον όμιλο. Η νέα σύνθεση που προτείνουμε είναι αποτέλεσμα προσεχτικής επιλογής που κάναμε με συμβούλους».\nΌπως τόνισε, επελέγησαν πρόσωπα με γνώση και εμπειρία για να κάνουν αυτή την αλλαγή, πρόσωπα εγνωσμένης επάρκειας στα χρηματοοικονομικά, στα νομικά, θέματα εταιρικής διακυβέρνησης και διεθνοποιημένη αντίληψη. Σύμφωνα με τις εκτιμήσεις του κ. Καλλιτσάντση, είναι ρεαλιστικός στόχος η επίτευξη τζίρου ύψους 1 δις ευρώ το επόμενο διάστημα και κερδοφορία στο 3 έως 4%.\nΜάλιστα ο επικεφαλής της πρωτοβουλίας Change4Ellaktor φρόντισε να διαμηνύσει στην άλλη πλευρά, ποιος θα είναι ο ρόλος των ηττημένων την επόμενη μέρα. «Σπιλώνει την φήμη μας εάν κάποιος από την εταιρία αποφασίσει να λειτουργήσει εις βάρος των συμφερόντων. Αν αυτό συμβεί η εταιρεία θα πρέπει να αμυνθεί».\nΑξίζει να σημειωθεί ότι οι τόνοι στην γενική συνέλευση ανέβηκαν όταν πήρε το λόγο ο κ. Δημήτρης Κούτρας, παρουσιάζοντας την συνεισφορά του στον τομέα των κατασκευών.\n«Δεν με πειράζει η πρωτοβουλία τους όσο οι μισές αλήθειες. Δεν θα απολογηθώ για τα ψέματα. Αλλά για την συνεισφορά μου στον όμιλο. Το 2004 έως το 2017, ο τζίρος του ομίλου ανήλθε σε 10,558 δις, με κέρδη από κατασκευές ύψους 255 εκ. και 206 εκ. ευρώ από το χρυσό. Συνολικά δηλαδή 471 εκ. ευρώ. Ας αναλογιστούμε όλοι την συνεισφορά μας σε αυτόν τον τομέα» δήλωσε χαρακτηρίζοντας την πρόταση της άλλης πλευράς άλμα στο κενό.\nΤι ανέφεραν στις τοποθετήσεις τους οι βασικοί μέτοχοι του ομίλου\nΛεωνίδας Mπόμπολας: Δεν επέβαλα ποτέ την άποψή μου\nΕπειδή έχει γίνει μεγάλη συζήτηση και κριτική για τη διοίκηση της Ελλάκτωρ, θα ήθελα να κάνω μια ιστορική αναδρομή. Η εταιρεία προέρχεται από συγχώνευση πολλών κατασκευαστικών εταιρειών που ήταν οικογενειακές επιχειρήσεις. Το Δ.Σ. απαρτιζόταν από μέλη αυτών των οικογενειών και θεωρούμε πως η πορεία ήταν αρκετά ικανοποιητική και για την εποχή εκείνη ήταν το κατάλληλο μοντέλο διακυβέρνησης. Το 2004 φέραμε την McKinsey και εφαρμόσαμε κατά ένα μέρος τη μελέτη αναδιάρθρωσης. Περάσαμε αυτά τα 20 χρόνια στη λογική των συνδυασμένων οικογενειακών επιχειρήσεων και παρά τη μετοχική υπεροχή που είχα, δεν επέβαλλα την άποψή μου στους συνεταίρους μου, αλλά οι αποφάσεις λαμβάνονταν ομόφωνα. Η διοίκηση ήταν συλλογική και οι ευθύνες συλλογικές σε επίπεδο μητρικής. Η μητρική ήταν ανίσχυρη γιατί τις θυγατρικές εταιρείες τις διοικούσαν μέτοχοι και είχαν σχεδόν πλήρη αυτοτέλεια\nΑυτό το μοντέλο είχε θετικά και αρνητικά στοιχεία. Όσο περνούσε ο χρόνος και με αφορμή τις ζημίες στο εξωτερικό, οι αντιδράσεις του ομίλου ήταν αργές και αναποτελεσματικές. Ήταν σαφές πως απαιτούνταν μια νέα δομή ώστε να αξιοποιηθούν οι συνέργειες και να επιταχυνθεί η ταχύτητα λήψης αποφάσεων. Στην αρχή του 2018 μου ανατέθηκε η εντολή να προχωρήσω στην αναδιοργάνωση. Προχώρησα στην πρόσληψη κατάλληλων στελεχών, συστήσαμε εσωτερική ομάδα εργασίας που απαρτίζονταν από τα πλέον έμπειρα στελέχη του ομίλου και προσέλαβα την Roland Berger ώστε να μεσολαβήσει και να υπάρξει σύγκλιση μεταξύ των απόψεων των μετόχων.\nΠροτάξαμε διακυβέρνηση, οργανωτική δομή και διαδικασίες. Στόχος ήταν η μητρική να μετατραπεί από μια εταιρεία “γραμματοκιβώτιο” σε εταιρεία που θα καταστεί στρατηγική και λειτουργική. Να έχει αποφασιστικό ρόλο στην υλοποίηση της στρατηγικής. Να δρομολογηθούν οι διαμοιραζόμενες υπηρεσίες υποστήριξης (με κεντρικοποίηση σε επίπεδο του ομίλου κάποιων δραστηριοτήτων). Ηδη, βρίσκεται σε εξέλιξη η προετοιμασία και η αναβάθμιση των λειτουργιών του ανθρωπίνου δυναμικού.\nΣήμερα έχουμε ένα ΔΣ με τέσσερα εκτελεστικά μέλη και πέντε μη εκτελεστικά. Μετά τον Ιούνιο του 2019, θα απαρτίζεται από ένα νέο διευθύνοντα σύμβουλο και ανεξάρτητα μέλη, δηλαδή πλήρως επαγγελματικό συμβούλιο. Δεν είμαι αρχομανής. Θα είναι προς όφελος του ομίλου να αναλάβει κάποιος επαγγελματίας την διοίκηση του ομίλου. Πιστεύω ότι το έργο της αναδιοργάνωσης θα ενισχύσει την θέση της εταιρείας στην Ελληνική αγορά αλλά και στο εξωτερικό.\nΣάκης Καλλιτσάντσης: η πρότασή μας βγάζει την Ελλάκτωρ από το αδιέξοδο\nH κίνησή μας είναι πρωτοποριακή για την Ελλάδα. Όταν το 1999 συγχωνεύτηκε η εταιρεία, στόχος ήταν η δημιουργία του μεγαλύτερου κατασκευαστικού στην χώρα με σφραγίδα στα μεγάλα έργα και χάραξη νέων δρόμων. Αυτές ήταν οι προθέσεις μας παρά τις διαφορετικές αντιλήψεις πώς θα πετύχουμε το στόχο. Τα τελευταία χρόνια φτάσαμε σε αδιέξοδο και η εικόνα στο ταμπλό δεν ανταποκρίνεται στην πραγματική αξία. Φταίει η δομή του ομίλου καθώς συγχωνεύτηκε μια οικογενειακή επιχείρηση με μία πολυμετοχική εταιρεία. Η αρχική συμφωνία ήταν ομοφωνία. Στις καλές εποχές αυτό λειτουργούσε γιατί όλα ήταν θετικά.\nΕίχαμε ξεκινήσει την ανάπτυξη σε νέες αγορές αλλά στην κρίση αυτό το μοντέλο δεν δούλεψε. Η εταιρία λειτούργησε ως αυτόνομη επιχειρηματική μονάδα χωρίς ομιλική στρατηγική. Δεν εκμεταλλευτήκαμε την δύναμη και το δυναμισμό που έχουμε.\nΔημιουργήθηκαν εσωτερικές τριβές και τα τελευταία 2 χρόνια στο ΔΣ υπήρξε αδιέξοδο με αδυναμία στην λήψη σοβαρών αποφάσεων. Δεν υπάρχει τίποτα προσωπικό. Ζητάμε από το ΔΣ να εκλέξει ένα νέο ΔΣ και να δημιουργήσει προοπτική στον όμιλο. Η νέα σύνθεση που προτείνουμε είναι αποτέλεσμα προσεχτικής επιλογής που κάναμε με συμβούλους. Τα περισσότερα από τα μέλη τα έχουμε δει δύο φορές. Επιλέξαμε πρόσωπα με γνώση και εμπειρία για να κάνουν αυτή την αλλαγή, πρόσωπα εγνωσμένης επάρκειας στα χρηματοοικονομικά, νομικά, θέματα εταιρικής διακυβέρνησης και διεθνοποιημένη αντίληψη. Άκουσα την άποψη ότι τα πρόσωπα αυτά δεν προέρχονται από τις κατασκευές. Ακριβώς αυτό χρειαζόμαστε και όχι διευθυντές εκτελεστικών μονάδων για ένα όμιλο με 2 δις. τζίρο. Αυτό δεν δουλεύει. Χρειαζόμαστε επαγγελματίες στην διοίκηση. Βρήκαμε τους καλύτερους και αυτούς προτείνουμε. Είναι μια σύνθεση που δημιουργεί τις προϋποθέσεις για αποφάσεις μεταξύ διαφορετικών απόψεων.\nΠρώτη προτεραιότητα είναι η εγκαθίδρυση θεσμών εταιρικής διακυβέρνησης. Πριν 2 χρόνια υπήρξε ένα σοβαρό συμβάν που μας συγκλόνισε. Σήμερα έχουμε κώδικα εταιρικής διακυβέρνησης. Σε οργανωτικό επίπεδο χρειάζεται αναδιάταξη της διαρθρωτικής δομής του ομίλου. Έχουμε μια διεθνή εταιρεία που δεν έχει CFO ενώ συναλλασσόμαστε σε πολλά νομίσματα. Δεν κληρονομήσαμε εταιρεία. Εργαστήκαμε σε μια επιχείρηση που η αξιοπιστία ήταν η ύψιστη αρχή, ξεκινήσαμε ως εργαζόμενοι και γίναμε μέτοχοι μειοψηφίας. Αυτό το μοντέλο θέλαμε να περάσουμε και στον Ελλάκτωρα αλλά δεν τα καταφέραμε. Θέλουμε να μας δώσετε αυτή την ευκαιρία να το κάνουμε σήμερα, δήλωσε ο κ. Καλλιτσάντσης. Η διαδικασία θα απεγκλωβίσει ικανότητες μέσα στον όμιλο. Η δεύτερη προτεραιότητα είναι η αναδιάρθρωση νομικών προσώπων που θα φέρει ετήσια εξοικονόμηση στον όμιλο ύψους 12 εκ. ευρώ.\nΗ κατασκευή θα παραμείνει βασικός κορμός του ομίλου. Με την συρρίκνωση όμως στις κατασκευές αλλά και την ζημιογόνα δραστηριότητα στο εξωτερικό πρέπει να βρεθεί αντίβαρο. Θα προχωρήσουμε την αναδιοργάνωση ώστε να καταστεί κερδοφόρα και στο εξωτερικό και να επικεντρωθούμε σε δραστηριότητες που αποδίδουν. Θα εστιάσουμε σε έργα με σταθερές ταμειακές ροές, (μεγάλους οδικούς άξονες, σιδηροδρομικά έργα, βιολογικούς καθαρισμούς) με σταθερές αποδόσεις και θα επιμείνουμε σε έργα που έχουμε συγκριτικά πλεονεκτήματα όπως είναι σήραγγες, μετρό, κτιριακές εγκαταστάσεις, Ρεαλιστικός στόχος παραμένει η επίτευξη τζίρου ύψους 1 δις ευρώ και κερδοφορία στο 3% έως 4% το επόμενο διάστημα. Επίσης θα επιδιώξουμε στροφή σε δραστηριότητες με συνέργειες στην κατασκευή, τις παραχωρήσεις, το περιβάλλον και τα αιολικά.\nΓια την Άνεμος δεν θεωρούμε ότι πρέπει να ξεπουλήσουμε αν δεν βρούμε τις πηγές που παράγουν ζημιές. Το να πετάμε χρήματα σε χρηματοδοτικά κενά δεν οδηγεί πουθενά. Η ενέργεια εκτιμάται ότι θα έχει εξαιρετικές προοπτικές με ΕΒΙΤDΑ 70 εκ ευρώ τα επόμενα χρόνια. Είναι άκυρο με τις σημερινές συνθήκες και αποτιμήσεις, να ρευστοποιηθεί η εταιρεία. Δεν φοβόμαστε τον ανταγωνισμό στην ενέργεια και το ίδιο θέλουμε να γίνει και στις κατασκευές. Αναγνωρίζω πόσο επώδυνη είναι για τον όμιλο η διαδικασία. Αναγνωρίζω λάθη αλλά έπρεπε η κίνηση να γίνει πριν τις 13 Ιουνίου για να απεγκλωβιστούμε από το αδιέξοδο που έχουμε περιέλθει. Τον τελικό λόγο έχουν οι μέτοχοι, για αυτό λέμε ότι είναι ιστορική η συνέλευση για το επιχειρείν. Εσείς θα αποφασίσετε και η απόφαση θα γίνει σεβαστή από όλους.\nΕπενδύσαμε πάνω από 50 εκ. αγοράζοντας μετοχές υπάρχει μεγαλύτερη απόδειξη ότι μας ενδιαφέρει η εταιρεία; Εφόσον αναλάβουμε την διοίκηση θα βγάλουμε την εταιρεία από το αδιέξοδο, θα κάνουμε τα πάντα για να επιστρέψουμε αξία στους μετόχους. Η αποχή ή το λευκό μπορεί να οδηγήσει σε ακυβερνησία. Όποιος προσπαθήσει αντισταθεί εμπόδιο στην πρόοδο της εταιρείας θα βρει μπροστά όλους εμάς και τους 6.000 εργαζόμενους.\nΔημήτρης Καλλιτσάντσης: Είχαμε τριβές 2 χρόνια\nΗ αλλαγή σελίδας συζητιέται δύο χρόνια, επομένως ο μόνος που αιφνιδιάστηκε ήταν ο κ. Μπόμπολας. Υπήρχε συμφωνία αγοράς του μεριδίου και με βάση την αρχή όποιος φέρει πρώτος τα χρήματα. Ο χρόνος εξαντλήθηκε με την άρνησή τους να δεχτούν την προσφορά μας.\nΘέλει να δημιουργήσει ο κ. Κούτρας την Εθνική Ελλάδος στις κατασκευές αλλά πιστεύουμε ότι τα έργα πρέπει να τα παίρνουμε με ανταγωνισμό. Για αυτό το λόγο, πληρώνουμε το πρόστιμο του 40 εκ. ευρώ στην Επιτροπή Ανταγωνισμού; Θα μπούμε ξανά στην ίδια φάση;\nΣε ότι αφορά τις ζημιές στην Μέση Ανατολή, ξεχνούν ότι και τα Βαλκάνια είχαν ζημιές και μάλιστα μεγαλύτερες της Μέσης Ανατολής και αυτό αποσιωπάται σκοπίμως. Ναι υπήρξαν ζημιές στην Μέση Ανατολή αλλά δεν είναι άλλοθι για να μην υπάρξουν διαρθρωτικές αλλαγές. Φτάσαμε να λέμε ότι μετά από εμένα είναι η καταστροφή. Αυτός ο κόσμος που έχει δουλέψει 20 χρόνια γιατί αγνοείται; Έχει απασχολήσει κανέναν το πλάνο διαδοχής; Θα πατήσουμε το μαγικό κουμπί και θα αλλάξουμε; Ποιον θα πείσετε; Μας κατηγορείται γιατί αγοράζουμε μετοχές. Επειδή πιστεύουμε στην εταιρεία και το δείχνουμε έμπρακτα;\nΔημήτρης Κούτρας: θέλησα να αγοράσω το 10% αλλά δεν με άφησαν\nΕπιδίωξα να πάρω το 10% του Τζιβέλη αλλά δεν με άφησε οι αφοι Καλλιτσάντση και τελικά αγόρασα το 3%. Η Εθνική Ελλάδος, που προανέφερα είναι οι 20 εταιρείες που συγχωνεύτηκαν με την Ελλάκτωρ. Σήμερα, το μετρό κατασκευάζεται με 60% χαμηλότερο κόστος. Εάν υπάρχει ευθύνη για το πρόστιμο της Επιτροπής Ανταγωνισμού, αυτή είναι ισοκατανεμημένη. Την περίοδο που εξέτασε η Επιτροπή ο κ. Καλλιτσάντσης ήταν πρόεδρος στις κατασκευές.\nΣάκης Καλλιτσάντσης: Θα αμυνθούμε σε όποιον κινηθεί κόντρα στα συμφέροντα του ομίλου\nΔεν θα μετέχουμε στο ΔΣ εφόσον χάσουμε, θα είμαστε μέτοχοι και θα φροντίσουμε για το συμφέροντα της εταιρείας. Ελπίζω ότι το ίδιο θα συμβεί και για την άλλη πλευρά, η οποία έχει γράψει ιστορία στην Ελλάκτωρ. Σπιλώνει την φήμη μας εάν κάποιος από την εταιρία αποφασίσει να λειτουργήσει εις βάρος των συμφερόντων. Αν αυτό συμβεί η εταιρεία θα πρέπει να αμυνθεί. Η εταιρεία έχει συνέχεια και θα ζήσει και μετά από εμάς. Έχει ευθύνη στους εργαζόμενους και θα σταθεί στο ύψος των ευθυνών της. Σε ότι αφορά τις τράπεζες έχουν μια έκθεση στον όμιλο που είναι μεγάλη αλλά δεν ενέχει κινδύνους. Το πραγματικό χρέος είναι 700 εκ. ευρώ. Έπρεπε να έρθουν να ψηφίσουν και ας έδειχναν ποιον πιστεύουν πιο πολύ. Σεβόμαστε όμως την απόφασή τους.\nΔημήτρης Κούτρας: Έφερα κέρδη 471 εκατομμύρια ευρώ στην εταιρεία\nΚλείνω φέτος 40 χρόνια δουλειάς στον τεχνικό κλάδο, από τότε που ο Άκτωρας ήταν μόνος του, μέχρι σήμερα που στεγάζει 20 παλιές μικρές και μεγάλες εταιρείες. Σήμερα έρχεται μια νέα πρόταση που λύνει το γόρδιο δεσμό μεταξύ των μετόχων. Δεν με πειράζει η πρωτοβουλία τους όσο οι μισές αλήθειες. Δεν θα απολογηθώ για τα ψέματα. Αλλά για την συνεισφορά μου στον όμιλο. Από το 2004 έως το 2017, ο τζίρος του ομίλου ανήλθε σε 10,558 δισ., τα κέρδη από κατασκευές ανήλθαν στο ύψος των 255 εκ. και τα έσοδα από το χρυσό στα 206 εκ. ευρώ. Συνολικά δηλαδή 471 εκ. ευρώ. Ας αναλογιστούμε όλοι την συνεισφορά μας σε αυτόν τον τομέα. Το πρόγραμμα το δικό μας πηγάζει από τις ανάγκες του ομίλου και την συνέχιση στην οικονομική συγκυρία. Η άλλη πρόταση είναι ένα άλμα στο κενό. Εάν η μετοχή δεν αντικατοπτρίζει την αξία είναι η ανάγκη που υπήρξε για χρηματοδότηση του ομίλου από την Μέση Ανατολή. Είναι πρόταση προ τα πίσω, η πρόταση Καλλιτσάντση και όχι πρόταση προς τα μπροστά.


7 Ενναλακτικοί Προορισμοί που δεν Έχεις Σκεφτεί να Ταξιδέψεις – Positive Life\nΕίναι σίγουρο ότι θα έχετε υπόψιν σας πολλούς ταξιδιωτικούς προορισμούς τους οποίους μετά το τέλος της πανδημίας θέλετε να επισκεφθείτε. Αν κάνετε ένα μίνι γκάλοπ στους γύρω σας θα δείτε ότι τα μέρη που επιλέγουν είναι παρόμοια με τα δικά σας. Τι θα λέγατε όμως να προσθέταμε στη λίστα αυτή, 7 εναλλακτικούς προορισμούς για να ζήσετε αξέχαστες διακοπές; Παρακάτω θα βρείτε 7 μη συμβατικά μέρη τα οποία είναι ιδανικά για τους λάτρεις των ταξιδιών που θέλουν να γευτούν μια διαφορετική εμπειρία και που σίγουρα δεν θα σκεφτόσασταν ποτέ να συμπεριλάβετε στη ταξιδιωτική σας λίστα.\nΗ Βολιβία έχει να προσφέρει εκπληκτικά και κάποιες φορές σουρεαλιστικά τοπία που συνδυάζονται με την έντονη τοπική κουλτούρα. Το Σαλάρ ντε Ουγιούνι, η μεγαλύτερη λίμνη του κόσμου με αλάτι που βρίσκεται στο υψίπεδο των Άνδεων, είναι μία κορυφαία πρόταση για όσους επισκεφθούν την Βολιβία. Ξεκινώντας ένα ταξίδι από τη Τούπιζα και διανύοντας απόσταση περίπου 620 μιλίων με τζιπ, φτάνετε μετά από ένα τετραήμερο ταξίδι σ’ αυτό το ασύγκριτης ομορφιά τοπίο.\nΕπιπλέον, μια βόλτα στη λίμνη Τιτικάκα γύρω από την Isla de Sol είναι απαραίτητη. Για όσους όμως θέλουν λιγότερο περιπετειώδη ταξίδια, μπορούν να μείνουν στη πρωτεύουσα της Βολιβίας, το La Paz και να απολαύσουν τις ομορφιές της πόλης καθώς και τη σπουδαία κουλτούρα των ντόπιων.\nΑν και πολλοί έχουν συνδέσει τη Κολομβία με τον Pablo Escobar και τα καρτέλ και φοβούνται να την εντάξουν στους ταξιδιωτικούς προορισμούς τους, μία επίσκεψη στη χώρα θα τους πείσει για το αντίθετο.\nΤα τελευταία χρόνια, η Κολομβία έχει σταθερότητα σε πολιτικό επίπεδο και η έλλειψη αναταράξεων την καθιστά κατάλληλο μέρος για να την εξερευνήσετε. Το μέγεθος και η ποικιλομορφία των εμπειριών που μπορείτε να ζήσετε εκεί, είναι πολύ παραπάνω από αυτό που έχετε καν φανταστεί. Οι Κολομβιανοί είναι φιλικοί, αγαπούν τη διασκέδαση και θα σας βοηθήσουν να βρείτε τα καλύτερα μέρη της, με προθυμία. Ετοιμαστείτε να περπατήσετε στις καταπράσινες κοιλάδες της Cocora ή να περιπλανηθείτε στους δρόμους της πόλης Καρταχένα.\n3. Bahia Βραζιλία\nΒυθιστείτε στον αφρο-βραζιλιάνικο πολιτισμό, τη μουσική, τη κουζίνα και τη συνολική κουλτούρα της Bahia. Όσοι επισκέπτονται την Βραζιλία συνήθως επιλέγουν πιο δημοφιλής πόλεις όπως το Ρίο ντε Τζανέιρο ή το Σάο Πάολο, όμως η Bahia είναι ένα μέρος ξεχωριστό.\nΠεριπλανηθείτε στους φωτεινούς δρόμους του Σαλβαδόρ, μια από τις πιο παλιές αποικιακές πόλης. Αν επισκεφτείτε τη πόλη κατά τη περίοδο του καρναβαλιού τότε θα την βρείτε γεμάτη μουσική και ζωντάνια! Αν ψάχνετε πιο ήσυχα μέρη μπορείτε να κατευθεινθείτε σε μία από τις διάσημες παραλίες της πόλης, με λευκή άμμο.\nΗ Αϊτή είναι καταπληκτική, ποικιλόμορφη και συναρπαστική. Διαθέτει μερικές από τις ομορφότερες παραλίες με λευκή άμμο, είναι γεμάτη με καλλιτέχνες του δρόμου και φημίζεται για τα φρούρια και τις σπηλιές της.\nΑπέχει μόλις 1,5 ώρα από το Μαϊάμι και δεν είναι λίγοι οι τουρίστες που την επισκέπτονται για τις υπέροχες διαδρομές πεζοπορίας που διαθέτει.\nΗ Μαδαγασκάρη είναι ένα νησί που έγινε γνωστό σε μικρούς και μεγάλους χάρη στη ομώνυμη ταινία. Μία χώρα που είναι άρρηκτα συνδεδεμένη με τα παιχνιδιάρικα ζωάκια, τους λεμούριους, καθώς διαθέτει πάνω από 110 είδη λεμούριων. Το 80% – 90% της πανίδας της Μαδαγασκάρης θεωρείται ενδημικό , πράγμα που δε μπορεί να βρεθεί πουθενά αλλού στο κόσμο.\nΔιαθέτει ατέλειωτους καταπράσινους ορυζώνες τους οποίους μπορείτε να θαυμάσετε καθώς θα οδηγήστε σε μία από τις ανεξερεύνητες παραλίες της.\nΤο Μπαγκλαντές είναι σίγουρά ένα από τα λιγότερα τουριστικά μέρη παγκοσμίως, αλλά αξίζει να το επισκεφθείτε αν θέλετε να έρθετε πιο κοντά στον άνθρωπο. Οι ανθρώπινες αλληλεπιδράσεις, κάνουν την επίσκεψη στο Μπαγκλαντές ένα μοναδικό μάθημα ζωής.\nΦυσικά δε λείπουν και τα αξιοθέατα όπως τα τσαμιά της UNESCO πριν από το Μογκούλ και τα κτήματα καλλιέργειας τσαγιού. Οι πιο τολμηροί, έχουν την δυνατότητα να κάνουν πεζοπορία στα δάση της χώρας και να επισκεφθούν διάφορες περιοχές εθνοτικών μειονοτήτων.\nΗ Αιθιοπία έχει ένα βάθος ιστορίας και πολιτισμού που χρονολογείται πάνω από 2.000 χρόνια. Πρόκειται για το 2ο χριστιανικό έθνος στον κόσμο καθώς έχει υιοθετήσει τον Χριστιανισμό μόλις από το 330μ.Χ.\nΤα βουνά Simien και Gheralta είναι εκπληκτικά για τους λάτρεις της πεζοπορίας. Ενώ όσοι θέλουν να δουν αξιόλογα αρχαία κτίσματα, μπορούν να επισκεφθούν τις λαξευμένες εκκλησίες της Lalibela.


Προσφυγικό: Πλωτά φράγματα στο Αιγαίο | Η ΚΑΘΗΜΕΡΙΝΗ\nΟι ροές από την Τουρκία συνεχίζονται, αν και σχετικά μειωμένες συγκριτικά με το προηγούμενο χρονικό διάστημα.\n30 Ιανουαρίου, 2020 30.01.2020 • 11:09\nΔιαγωνισμό για προμήθεια πλωτών φραγμάτων που θα χρησιμεύσουν ως εμπόδια έναντι των μεταναστών οι οποίοι επιχειρούν να περάσουν τα θαλάσσια σύνορα στο Ανατολικό Αιγαίο, προκήρυξε το υπουργείο Εθνικής Αμυνας. Ο διαγωνισμός, ο οποίος αναρτήθηκε στη Διαύγεια, αφορά πλωτό φράγμα 2.700 μέτρων, συνολικού προϋπολογισμού 500.000 ευρώ. Το συγκεκριμένο φράγμα θα τοποθετηθεί πιλοτικά στο Δυτικό Αιγαίο, προκειμένου να εκπαιδευθούν σε αυτό οι αρμόδιοι. Εφόσον η λειτουργία του κριθεί αποτελεσματική, θα προκηρυχθεί νέος διαγωνισμός για μεγαλύτερο φράγμα, το οποίο και θα τοποθετηθεί στο Ανατολικό Αιγαίο.\nΣημειώνεται ότι ήδη από την κρίση του 2015, τους διαγωνισμούς για το μεταναστευτικό διενεργεί το υπουργείο Εθνικής Αμυνας, ωστόσο τη χρήση αυτού του νέου μέσου είναι πιθανόν να πρέπει να κάνει το Λιμενικό. Σε κάθε περίπτωση, ιθύνων νους αυτής της ασύμμετρης ιδέας είναι ο υφυπουργός Εθνικής Αμυνας Αλκιβιάδης Στεφανής, ο οποίος είναι, άλλωστε, ο υπεύθυνος για τον συντονισμό της επιτήρησης των συνόρων. Στόχος της κυβέρνησης είναι να καταδείξει ότι θαλάσσια σύνορα υπάρχουν και μπορεί να οριοθετηθούν με κάποιον τρόπο. Τα πλωτά αυτά φράγματα αγκιστρώνονται και έχουν και αισθητήρες (λάμπες) που τα κάνουν ορατά ακόμα και από απόσταση 10 χιλιομέτρων. Σχετική εμπειρία υπάρχει από τη χρήση τέτοιων φραγμάτων και από το Ισραήλ στη Γάζα, αλλά και στον κόλπο της Ακαμπα. Ωστόσο σε εκείνη την περίπτωση η χρήση ήταν πολύ περιορισμένη, καθώς τα θαλάσσια σύνορα του Ισραήλ σε αυτές τις περιοχές είναι πολύ μικρά.\nΗ συμφωνία ανάμεσα στην Ελλάδα και την EASO (Ευρωπαϊκή Υπηρεσία Ασύλου) για τη δημιουργία έδρας της υπηρεσίας στη χώρα μας θα φέρει πολλαπλές αλλαγές στο επίπεδο της εμπλοκής της υπηρεσίας στη διαδικασία εξέτασης των αιτημάτων. Στην Ελλάδα βρίσκονται 500 υπάλληλοι της υπηρεσίας, αλλά το επόμενο χρονικό διάστημα ο αριθμός αυτός θα διπλασιαστεί. Η εκτελεστική διευθύντρια του EASO, Nina Gregori, τόνισε κατά την υπογραφή της συμφωνίας ότι μέσα στους επόμενους μήνες η παρουσία του Οργανισμού θα φτάσει περίπου τους 1.000 εργαζομένους, ενώ η παρουσία της EASO στην ενδοχώρα θα τετραπλασιαστεί σε σχέση με το 2019, με 400 εργαζομένους απασχολούμενους σε μόνιμη βάση σε 8 νέες περιοχές. Αντίστοιχα, ο προϋπολογισμός της υπηρεσίας από τα 27 εκατ. ευρώ θα αυξηθεί στα 36 εκατ. ευρώ.\nΧθες, ένα ακόμα αιματηρό επεισόδιο ξέσπασε ανάμεσα σε ανηλίκους, αιτούντες άσυλο που παραμένουν στην ευρεία περιοχή που πλέον καταλαμβάνει το ΚΥΤ στη Μόρια της Λέσβου. Ενας 17χρονος Αφγανός επιτέθηκε με μαχαίρι και τραυμάτισε σοβαρά 15χρονο ομοεθνή του, ο οποίος νοσηλεύεται στο νοσοκομείο Μυτιλήνης σε κρίσιμη κατάσταση. Μάλιστα ένας ακόμα Αφγανός 16 ετών διεκομίσθη στο νοσοκομείο με τραύματα από μαχαίρι ωστόσο δεν χρειάστηκε να νοσηλευτεί. Ο 17χρονος συνελήφθη μετά το συμβάν και κατηγορείται για απόπειρα ανθρωποκτονίας από πρόθεση. Από την αρχή του χρόνου υπολογίζεται ότι πάνω από 30 άνθρωποι έχουν τραυματιστεί σε διάφορες συμπλοκές στον καταυλισμό της Μόριας, ενώ δύο άτομα έχασαν τη ζωή τους.\nΣτο μέτωπο των αντιδράσεων, σε αποκλεισμό της εθνικής οδού Πύργου – Κυπαρισσίας προχώρησαν χθες το μεσημέρι κάτοικοι της περιοχής διαμαρτυρόμενοι για τη λειτουργία ελεγχόμενης δομής φιλοξενίας αιτούντων άσυλο στο Επιτάλιο, που έχει ανακοινωθεί από την κυβέρνηση.\nΖημίες συσσωρεύουν οι συγκοινωνίες


Πληροφορική. Μάθημα Κατεύθυνσης - PDF\nDownload "Πληροφορική. Μάθημα Κατεύθυνσης"\n1 Πληροφορική Μάθημα Κατεύθυνσης\n2 Σκοπός Μαθήματος Οι μαθητές που θα ακολουθήσουν το μάθημα αυτό θα είναι ικανοί να λύνουν προβλήματα με αλγοριθμικό τρόπο, ακολουθούν τα βήματα του κύκλου ανάπτυξης, ώστε να δημιουργούν μια ολοκληρωμένη εφαρμογή, σχεδιάζουν βάσεις δεδομένων και άλλα πληροφοριακά συστήματα, εξηγούν και χρησιμοποιούν βασικά δομικά στοιχεία του ηλεκτρονικού υπολογιστή, χρησιμοποιούν σύγχρονα εργαλεία για να δημιουργούν ηλεκτρονικά παιχνίδια (computer games) και εφαρμογές για κινητά τηλέφωνα/φορητές συσκευές (mobile applications).\n3 Βασικές Έννοιες Ενότητες Μαθήματος Βάσεις Δεδομένων/ Ανάπτυξη Πληροφοριακών Συστημάτων Προγραμματισμός και Σύγχρονες Εφαρμογές Πληροφορικής Αρχιτεκτονική Ηλεκτρονικών Υπολογιστών\n4 Γλώσσα Προγραμματισμού Ως κύρια γλώσσα προγραμματισμού τόσο στη Β όσο και στη Γ Λυκείου έχει επιλεγεί η C++. Πρόκειται για μια ευρέως διαδεδομένη γλώσσα προγραμματισμού η οποία έχει χρησιμοποιηθεί στη δημιουργία πολλών γνωστών προγραμμάτων\n5 The 2015 Top Ten Programming Languages Πηγή:\n6 Εφαρμογές με C++\n7 Άλλες Ενότητες Δημιουργία ηλεκτρονικών παιγνιδιών (computer games) και εφαρμογών για κινητά τηλέφωνα και φορητές συσκευές (mobile applications). Ανάπτυξη Πληροφοριακού Συστήματος, βασισμένου σε σύγχρονες προσεγγίσεις βάσεων δεδομένων (π.χ. ταυτόχρονη πρόσβαση από πολλούς χρήστες, πρόσβαση από τον Παγκόσμιο Iστο Web-based database).\n8 Σε ποιους απευθύνεται\n9 Απαραίτητο για πρόσβαση\n10 Επιλογή για πρόσβαση\n11 Επιλογή για πρόσβαση\n12 Επιλογή για πρόσβαση\n13 Επιλογή για πρόσβαση\n14 Επιλογή για πρόσβαση\n15 Μαθήματα στο Παν.Κυπ. ΗΜΜΥ, ΠΜΜΠ C/C++, Matlab MMK- Matlab, Fortran ΜΑΘ Matlab, Fortran ΦΥΣ Fortran ΔΕΔ C/C++, Πληροφοριακά Συστήματα στη Διοίκηση Εισαγωγή στην επιστήμη της πληροφορικής ΟΙΚ Εισαγωγή στην επιστήμη της πληροφορικής\n16 Πόσο δύσκολη είναι η πληροφορική; Στατιστικά Υπηρεσίας Εξετάσεων 2015\n17 Επαγγελματική Ζήτηση Code.org\n18 Μύθοι και Αλήθειες Μύθος : Η αγορά πληροφορικής έχει λεφτά. Αλήθεια : Η αγορά πληρώνει τον εξαιρετικό. Μύθος : Αν σπουδάσω πληροφορική, δουλεύω στη πληροφορική. Αλήθεια : Αν σπουδάσω πληροφορική, µπορώ να δουλέψω σχεδόν παντού. Μύθος : Η πληροφορική είναι το επάγγελµα του µέλλοντος. Αλήθεια : Η πληροφορική είναι το επάγγελµα που θα υπάρχει και στο µέλλον. Μύθος : Η πληροφορική έχει ενδιαφέρον. Αλήθεια : Η πληροφορική έχει ενδιαφέρον µόνο αν ενδιαφέρεσαι γι αυτή. Μύθος : Η πληροφορική είναι γένους αρσενικού. Αλήθεια : Οι γυναίκες ήταν και είναι στην πληροφορική.\n19 Network Engineer -Μηχανικός Δικτύων Υπεύθυνος για τον σχεδιασμό, εγκατάσταση και συντήρηση του δικτύου των υπολογιστών και του διαδικτύου.\n20 Computer Security Specialist -Υπεύθυνος Ασφάλειας Σχεδιάζει, συντονίζει και εφαρμόζει διαδικασίες ασφάλειας για πληροφοριακά συστήματα Προστατεύει από αναρμόδια τροποποίηση, καταστροφή ή αποκάλυψή τους.\n21 Computer Systems Analyst Αναλυτής Συστημάτων Αναλύει τις απαιτήσεις των χρηστών, τις διαδικασίες και τα προβλήματα αυτοματοποίησης ή βελτίωσης υπαρχόντων συστημάτων. Μπορεί να αναλύει ή να συστήνει το εμπορικά διαθέσιμο λογισμικό. Καθοδηγεί και επιβλέπει τους προγραμματιστές\n22 Computer Software Engineer Μηχανικός Λογισμικού Αναπτύσσει, δημιουργεί και τροποποιεί συστήματα εφαρμογών λογισμικού ή εξειδικευμένα προγράμματα. Σχεδιάζει λογισμικό ή προσαρμόζει λογισμικό σύμφωνα με τις ανάγκες των χρηστών με στόχο την λειτουργικότερη απόδοσή του. Μπορεί να προσφέρει τεχνική υποστήριξη (helpdesk)\n23 Computer Programmer Προγραμματιστής Δημιουργεί προγράμματα για υπολογιστές, χρησιμοποιώντας διάφορες γλώσσες προγραμματισμού. Τα προγράμματα μπορεί να είναι εφαρμογές για Η/Υ, για το διαδίκτυο και για κινητά.\n24 Computer Operator- Χειριστές Παρακολουθεί και ελέγχει ηλεκτρονικούς υπολογιστές και ηλεκτρονικό εξοπλισμό επεξεργασίας δεδομένων Μπορεί να εισαγάγει εντολές σε κάποιο σταθμό εργασίας Χειρίζεται τα μηνύματα και τα μηνύματα λάθους των προγραμμάτων χωρίς να τα διορθώνει.\n25 Software Tester / Beta Tester Δοκιμαστές προγραμμάτων Ασχολούνται με τη δοκιμή προγραμμάτων και εύρεση λαθών (bugs) στα προγράμματα. Κυρίως εργοδοτούνται σε εταιρίες παιχνιδιών.\n26 Computer Hardware Engineer Μηχανικός Υλικού Η/Υ Ερευνά, σχεδιάζει, αναπτύσσει και ελέγχει υπολογιστές και ανάλογο εξοπλισμό που χρησιμοποιείται για εμπορικούς, βιομηχανικούς, στρατιωτικούς ή επιστημονικούς σκοπούς. Εποπτεύει την κατασκευή και εγκατάσταση υπολογιστών ή σχετικού εξοπλισμού.\n27 Computer Technician Τεχνικός υπολογιστών Επιδιορθώνει, συντηρεί ή εγκαθιστά υπολογιστές, συστήματα επεξεργασίας κειμένου, και ηλεκτρονικών μηχανών γραφείου, όπως εκτυπωτές και πολυμηχανήματα.\n28 System Administrator - Διαχειριστές συστημάτων Υπεύθυνοι για την ομαλή λειτουργία όλων των υπολογιστικών συστημάτων μιας εταιρίας\n29 Computer Science Teacher Καθηγητής Πληροφορικής Διδάσκει μαθήματα της Επιστήμης Υπολογιστών. Μπορεί να ειδικεύεται σε ένα τομέα της Επιστήμης Υπολογιστών, όπως στη σχεδίαση και λειτουργία των υπολογιστών ή στην ανάπτυξη εφαρμογών.\n30 Information Technology Researcher Ερευνητής Πληροφορικής Αναλαμβάνει έρευνα σε θεμελιώδη ζητήματα των υπολογιστών και της επιστήμης των υπολογιστών, ως θεωρητικός, σχεδιαστής ή εφευρέτης. Συνήθως είναι καθηγητές πανεπιστήμιου


Αλεξανδρής στον ΣΠΟΡ FM: «Ο Ολυμπιακός μπορεί να φτάσει όπου και πέρυσι» - Μπάσκετ - Ελλάδα - Ολυμπιακός Μπάσκετ - Ολυμπιακός | sport-fm.gr: ΣΠΟΡ FM 94.6\nΤρίτη, 17 Ιουλίου 2018, 16:11\nΑλεξανδρής στον ΣΠΟΡ FM: «Ο Ολυμπιακός μπορεί να φτάσει όπου και πέρυσι»\nΠεπεισμένος ότι ο Ολυμπιακός μπορεί να διαγράψει φέτος πορεία αντίστοιχη της περσινής, όταν έφτασε στον τελικό της Ευρωλίγκας, δήλωσε στον ΣΠΟΡ FM 94,6 ο Βαγγέλης Αλεξανδρής.\nΤελευταία ενημέρωση 13/10/2017, 15:12\nΑισιόδοξος για τη φετινή πορεία του Ολυμπιακού δήλωσε, με αφορμή τη χθεσινή νίκη επί της Μπασκόνια, ο Βαγγέλης Αλεξανδρής.\nΜιλώντας στον ΣΠΟΡ FM 94,6 και τους Γιώργο Χελάκη-Σωτήρη Κωσταβάρα, σημείωσε πως όταν επιστρέψουν οι τραυματίες, οι «ερυθρόλευκοι» θα είναι αρκετά ανταγωνιστική για να πάει εξίσου καλά με την περασμένη σεζόν.\nΤο ίδιο θετική εικόνα σημείωσε ότι έχει και για τον Παναθηναϊκό, ενώ εξέφρασε την άποψη ότι φαβορί για την Ευρωλίγκα (παρά την ήττα στην πρεμιέρα) είναι η Φενέρμπαχτσε του Ομπράντοβιτς.\nΑναλυτικά όσα είπε ο Αλεξανδρής\nΓια τις απουσίες παικτών και τους Ολυμπιακό-Παναθηναϊκό: «Οι ελλείψεις είναι μέσα στο πρόγραμμα. Η Ευρωλίγκα είναι μαραθώνιος πλέον και παίζουν καθοριστικό ρόλο. έτσι όπως είναι δυνατά και τα πρωταθλήματα, θα έχουν απώλειες.\nΟ Ολυμπιακός είχε απουσίες από νωρίς και δεν μπορώ να τον κρίνω. Όταν γυρίσουν οι τραυματίες νομίζω ότι θα έχει πολύ ανταγωνιστική ομάδα και μπορεί, γιατί όχι, να φτάσει εκεί που έφτασε και πέρυσι. Το ίδιο και ο Παναθηναϊκός. Έχει μια γεμάτη και αθλητική ομάδα και όταν ενσωματωθούν και οι άλλοι ξένοι, θα πάει ακόμα καλύτερα».\nΓια τις νέες τάσεις στο μπάσκετ: «Αν δεν παρακολουθείς ή δεν υιοθετείς την εξέλιξη, μένεις πίσω. Εγώ το βλέπω από το ΝΒΑ, όπου πρώτα κοιτούν το κορμί. Αυτή η τάση έχει μεταφερθεί και στην Ευρώπη και το μπάσκετ ξεφεύγει προς τα εκεί. Δεν μου αρέσει πολύ το παιχνίδι run n’ gun με τους ψηλούς να σουτάρουν, αλλά προς τα εκεί βαδίζει το μπάσκετ».\nΓια τη φετινή Ευρωλίγκα: «Τα πρώτα παιχνίδια έδειξαν ότι θα γίνει συναρπαστικό πρωτάθλημα και τώρα περιμένουμε να δούμε και τον Παναθηναϊκό απέναντι στη νέα Μπαρτσελόνα. Και θέλω να πω εδώ ότι στάθηκε πολύ άτυχος ο Μπαρτζώκας που είχε τόσους τραυματισμούς την περσινή σεζόν.\nΗ ΤΣΣΚΑ έχει ποιότητα και καλούς παίκτες, αλλά δεν τη θεωρώ φαβορί. Η Φενέρ έχασε, αλλά έχει έναν προπονητή που πάντα βρίσκει λύσεις και έναν πρόεδρο που δεν διστάζει να βάλει το χέρι στην τσέπη».\nΓια την Εθνική: «Θυμάμαι ότι ήμασταν κατενθουσιασμένοι με τα πρόσωπα όταν έγιναν οι κλήσεις για το Ευρωμπάσκετ. Ήταν σαν μια ελληνική ντριμ τιμ. Στην πράξη όμως δεν αποδείχθηκε αυτό. Προσόντα υπάρχουν και καλό υλικό, αλλά χρειάζεται μια σταθερότητα στο θέμα του προπονητή. Πρέπει ο τεχνικός να προσαρμόσει το παιχνίδι πάνω στα προσόντα των παικτών, εγώ έτσι το βλέπω. Εγώ πιστεύω πάντως ότι υπάρχει ταλέντο και πολύ μέλλον στην ομάδα».


«Στόχος να επιστρέψουμε στους τίτλους!» – inpaok.com\nΌσα είπε ο έφορος των δύο τμημάτων χειροσφαίρισης του ΠΑΟΚ, Δημήτρης Χασεκίδης, αποκλειστικά στο INPAOK\nΟ νέος έφορος του τμήματος χάντμπολ των ανδρών του ΠΑΟΚ και έφορος του γυναικείου τμήματος, Δημήτρης Χασεκίδης, μίλησε αποκλειστικά στο INPAOK, για την αλλαγή σελίδας στο τμήμα.\nΟ Χασεκίδης, μίλησε για τα συναισθήματά του, για το πότε πάρθηκε απόφαση για την αλλαγή στο τμήμα, για τον Αντώνη Τσαλόπουλο, ευχαρίστησε τον Θανάση Κατσαρή, για τους στόχους των δύο τμημάτων, για τον κόσμο του Δικεφάλου, αλλά και για το θέμα του γηπέδου και αν το τμήμα των ανδρών θα συνεχίσει να αγωνίζεται στο κλειστό της Νεάπολης.\nΑναλυτικά όσα δήλωσε αποκλειστικά στο INPAOK ο έφορος των δύο τμημάτων χάντμπολ του Δικεφάλου, Δημήτρης Χασεκίδης:\nΤα συναισθήματά του για την αλλαγή σελίδας του τμήματος, αλλά και για την δική του αλλαγή στην καθημερινότητά του:\n«Είναι ύψιστη τιμή για μένα που με εμπιστεύεται όλος ο σύλλογος και ο τρόπος που έγινε, όλη η διαδικασία, αποδεικνύει το πολύ καλό κλίμα που υπάρχει στον ερασιτέχνη ΠΑΟΚ και τις άριστες σχέσεις που συνδέουν όλους τους ανθρώπους, που αγωνιζόμαστε για το καλό των τμημάτων του συλλόγου μας, των αθλητών μας και των αθλητριών μας».\nΓια το αν υπήρχε καιρό η σκέψη για αλλαγή στο τμήμα χάντμπολ ανδρών ή συζητήθηκε τις τελευταίες εβδομάδες:\n«Είναι γνωστό ότι πάντα με ενδιέφερε το ανδρικό τμήμα, γιατί είναι το αγαπημένο μου άθλημα το χάντμπολ και όταν ο κύριος Πετρίδης, θα ήθελε να αποχωρήσει και με τον τρόπο που έγινε, ήμουν παρόν και θεωρώ ότι είναι η σωστή διαδικασία μετάβασης, σε μια νέα εποχή έτσι όπως έγινε σε εμάς, με σεβασμό».\nΓια το αν ο κύριος Τσαλόπουλος θα βοηθήσει και το αντρικό τμήμα χάντμπολ, εκτός του γυναικείου:\n«Δεν έχει γίνει καμία συζήτηση με τον κύριο Τσαλόπουλο, λόγω των συνθηκών με τον ιό. Φυσικά και θα γίνει και θα είναι τιμή μας, ότι και αν αποφασίσει. Γιατί είναι γνωστή η προσφορά του σε όλο τον σύλλογο και ιδιαίτερα στο βόλεϊ των ανδρών, αλλά και στο χάντμπολ γυναικών του συλλόγου μας».\nΓια τον πρόεδρο του ΑΣ ΠΑΟΚ, Θανάση Κατσαρή:\n«Ευχαριστώ προσωπικά τον πρόεδρο για την μεγάλη τιμή που μου έκανε να δεχθεί την διαδικασία αυτή και να μου ανατεθεί και το αντρικό χάντμπολ. Όταν ένας άνθρωπος σαν τον κύριο Κατσαρή σε εμπιστεύεται δεν χρειάζεται κάτι άλλο. Οι άνθρωποι που είναι στον αθλητισμό το γνωρίζουν, οπότε όλα τελειώνουν εδώ. Τα υπόλοιπα θα φανούν στην πορεία».\nΓια τους στόχους των δύο τμημάτων του χάντμπολ:\n«Φέτος στόχος του τμήματος είναι η πλήρης αναδιοργάνωση σε κάθε κομμάτι του τμήματος. Στα πρότυπα του γυναικείου και η πλήρης σύνδεση των δύο τμημάτων στο λειτουργικό σκέλος, με οφέλη και για τα δύο τμήματα. Όπως φυσικά και των ακαδημιών τους.\nΠιστεύω από αυτή την στρατηγική θα προκύψουν και αγωνιστικά και οικονομικά οφέλη για τα δύο τμήματα του χάντμπολ. Το τμήμα των γυναικών θα συνεχίσει τον δρόμο που έχει χαράξει.\nΤο τμήμα των ανδρών θα βάλει γερές βάσεις αυτή την χρονιά, ώστε να φτάσει στο υψηλό επίπεδο, ώστε να διεκδικήσει στα ίσια πρωταθλήματα και κύπελλα όπως του αξίζει».\n«Πρέπει οι οπαδοί μας να στηρίξουν όπως μόνο αυτοί ξέρουν, αυτή τη νέα προσπάθεια. Ο μοναδικός μας στόχος πρέπει να είναι το καλό του συλλόγου και η κορυφή. Τίποτα παραπάνω και τίποτα λιγότερο!»\nΓια το θέμα των γηπέδων:\n«Εξετάζονται όλα τα σενάρια και θα αποφασίσουμε τις επόμενες ημέρες. Λόγω της πανδημίας υπάρχει μια ιδιαιτερότητα. Σίγουρα, οι άνδρες θα έχουν έδρα τη Νεάπολη, εφόσον δεν υπάρχει θέμα με την πανδημία. Από εκεί και πέρα όμως ίσως για μια χρονιά να μην την έχουμε.\nΑυτό θα το εξετάσουμε. Γιατί αν δεν έχουμε τους φιλάθλους μας, δεν υπάρχει λόγος διαφόρων μετακινήσεων και προπονητικών αλλαγών. Αυτά τα θέματα είναι προς διερεύνηση και εξέταση και θα κάνουμε το καλύτερο για αυτή την σεζόν.\nΜόλις τελειώσει το θέμα με την πανδημία, σίγουρα η έδρα των ανδρών θα είναι η Νεάπολη. Πολύ πιθανό και το γυναικείο, γιατί θα λειτουργούμε ως ένα, ως χάντμπολ ΠΑΟΚ».\nΤέλος, ο έφορος των δύο τμημάτων χάντμπολ του ΠΑΟΚ πρόσθεσε:\n«Ξεκινήσαμε με πολύ όρεξη και ένα-ένα διευθετούμε τα θέματα των τμημάτων, με πολύ δουλειά και αισιοδοξία για την σεζόν που έρχεται».


Προσωπική κόντρα Τσίπρα – Μητσοτάκη για δημόσια και ιδιωτική εκπαίδευση\nΠΑΙΔΕΙΑ 28/09/2016 - 18:24 | Author: Newsroom\nΑντιπαράθεση σε υψηλούς τόνους στη Βουλή. Τσίπρας: «Δεν έχετε περάσει ούτε έξω από δημόσιο σχολείο και πανεπιστήμιο». Μητσοτάκης: «Στέλνετε τα παιδιά σας σε ιδιωτικό. Είστε εγκέλαδος»\nΣε προσωπικό επίπεδο πέρασε η αντιπαράθεση του Αλέξη Τσίπρα με τον Κυριάκο Μητσοτάκη για την εκπαίδευση με τον πρωθυπουργό να καταλογίζει στον κ. Μητσοτάκη ότι υπερασπίζετε την ιδιωτική εκπαίδευση γιατί δεν έχει περάσει ποτέ έξω από δημόσιο σχολείο ή πανεπιστήμιο και τον αρχηγό της αξιωματικής αντιπολίτευσης να του καταλογίζει υποκρισία.\n«Μέχρι να ασχοληθείτε με την πολιτική δεν είχατε περάσει ούτε απ’ έξω ούτε από δημόσιο σχολείο, ούτε από δημόσιο πανεπιστήμιο και δεν μπορείτε να υπερασπιστείτε τη δημόσια παιδεία παρά μονάχα την ιδιωτική» είπε σε σκληρό προσωπικό τόνο ο πρωθυπουργός στον Κυριάκο Μητσοτάκη και πρόσθεσε: «αυτό είναι το βασικό σας πρόβλημα όταν μιλάτε για την εκπαίδευση». Απάντησε, όμως, στον κ. Μητσοτάκη που του καταλόγισε ότι συμμετείχε στις καταλήψεις.\nΕίμαι περήφανος για την προσωπική που διαδρομή και τη συμμετοχή μου στο μαθητικό και φοιτητικό κίνημα που έπαιξε σημαντικό ρόλο στη διαμόρφωση της σύγχρονης Ιστορίας» ανέφερε και υπογράμμισε τους αγώνες του το 1991 ενάντια στον «αντιαυταρχικό» νόμο της κυβέρνησης «του πατέρα» όπως τόνισε του κ. Μητσοτάκη. Αυτοί οι αγώνες πήγαν την κοινωνία μπροστά και υποστήριξαν τη δωρεάν παιδεία.\n«Εσείς στέλνετε τα παιδιά σας σε ιδιωτικό πανεπιστήμιο» απάντησε στον πρωθυπουργό σε αντίστοιχο τόνο ο Κυριάκος Μητσοτάκης καταλογίζοντάς του υποκρισία. «Είχα την δυνατότητα να σπουδάσω σε ένα σπουδαίο αμερικάνικο μη κρατικό πανεπιστήμιο. Θα μπορούσατε και εσείς να το κάνετε γιατί είχατε την οικονομική άνεση» τόνισε ο κ. Μητσοτάκης.\nΝωρίτερα είχε στηλιτεύσει την συμμετοχή του κ. Τσίπρα στις καταλήψεις και είχει υπογραμμίσε ότι το όνομα της παράταξης που ήταν επικεφαλής ο κ. Τσίπρας ήταν εγκέλαδος. «Εγκέλαδος είναι αυτό που έχετε προκαλέσει στη χώρα» σημείωσε.\nNews Tag: ΒΟΥΛΗΜΗΤΣΟΤΑΚΗΣΠΑΙΔΕΙΑΤΣΙΠΡΑΣ


Ευκλής Καλαμάτας: “Όλα έτοιμα” για την 13η ανάβαση Ταϋγέτου - Messinia Live\nΣπουδαία ονόματα της Ελληνικής αγωνιστικής ποδηλασίας έχουν δηλώσει συμμετοχή στην ”13η Ανάβαση Ταϋγέτου 2020” που θα πραγματοποιηθεί την Κυριακή 27 Σεπτεμβρίου 2020 με διοργανωτή τον Ευκλή Καλαμάτας με την στήριξη του Δήμου Καλαμάτας.\n“Όλα έτοιμα” δηλώνει η πρόεδρος του Ευκλή Ελένη Οικονομοπούλου και ο υπεύθυνος του τμήματος Παντελεήμων Σταμάτης, για την ασφαλή διεξαγωγή του αγώνα.\n• Ανδρών – Μάστερς\n• Sportive Ανδρών (Ηλικιακά Γκρουπ: 19 – 29, 30 – 39, 40 – 49, 50+).\n• 14:00 Απονομές στο Τουριστικό Ταϋγέτου.\n• ΔΙΑΔΡΟΜΗ: Πλατεία 23ης Μαρτίου (Προεκκίνηση) – κύκλος πόλης – Πάνω μέρος Κεντρικής Αγοράς Καλαμάτας (Εκκίνηση) – Εθνική Οδός Καλαμάτας/ Σπάρτης – Τουριστικό Ταϋγέτου (Τερματισμός).\n• ΑΠΟΣΤΑΣΗ ΠΡΟΕΚΚΙΝΗΣΗΣ: Πλατεία 23ης Μαρτίου – Πάνω μέρος Κεντρικής Αγοράς Καλαμάτας 12,27 χλμ.\n• ΕΚΚΙΝΗΣΗ ΑΓΩΝΑ: Πάνω μέρος της Κεντρικής Αγοράς Καλαμάτας (μετά από 12,27 χλμ. από την προεκκίνηση).\n• ΤΕΡΜΑΤΙΣΜΟΣ: Τουριστικό Ταϋγέτου (στα 1350 μ. υψόμετρο) μετά από 33 χλμ. ΣΥΝΟΛΙΚΗ • ΔΙΑΔΡΟΜΗ: 45,27 χλμ. με 1280 μ. υψομετρική διαφορά.\n• ΑΛΥΤΑΡΧΗΣ ΑΓΩΝΑ: Κοσμάς Νταβουτιάν. Επίσημος Κριτής Ε.Ο.Π.\n• ΔΙΕΥΘΥΝΤΗΣ ΑΓΩΝΑ: Οικονομοπούλου Ελένη, efklis1894@gmail.com, τηλ. Επικοινωνίας 27210 90627 και 6974252234.\nRelated Items:13η Ανάβαση Ταϋγέτου 2020, ΕΥΖΗΝ-ΚΥΡΙΟ, Ευκλής Καλαμάτας, ΠΟΔΗΛΑΣΙΑ


WHAT DOES YOUR SOUL LOOK LIKE: Meet the bloggers.\nΚαι μην ξεχνιόμαστε, υπάρχει και τούτη η υπόσχεση. Άλλες συμμετοχές; Έχει διαδοθεί αρκούντως και σε άλλες σελίδες; Ποια μέρα προτιμάτε; Παρασκευή, Σάββατο ή Κυριακή;\nΠροτείνω αρχική μάζωξη σε κεντρικό σημείο της Αθήνας (ευρύτερη περιοχή Συντάγματος) και ακολούθως «πορεία» προς μέρος της αρεσκείας μας, τηρουμένων των αναλογιών... αριθμητικά.\nΜε την ορθοστασία και τον αλκοολισμό τα πηγαίνετε καλά, ελπίζω...\nposted by vague tourist at 7:05 PM\nΝα κάνω την αρχή και να προτείνω Κυριακή μεσημέρι ή απογευματάκι;\nΝαι, ξέρω, είμαι μια άθλια που δε λογαριάζει οικογενειακά γεύματα και σιέστες.\nΑπλά Παρασκευή και Σάββατο υπάρχουν δυο πάρτι. Να μου πεις την Κυριακή σαν κοτόπουλο δεν θα είσαι από τις κραιπάλες; Έστω!\nΓιατί να μην πάμε στην Πειραϊκή πριν την κατεδαφίσουν;\nΚυριακή απόγευμα, στάση μετρό πανεπιστημίου, έξοδο εθνική βιβλιοθήκη (γιατί το Σύνταγμα είναι χαοτικό...)\nΦτού!! Θα με χάσετε εμένα αν το κάνετε Κυριακή απόγευμα! (ναι ξέρω, ποσώς σας ενδιαφέρει :P)\nΕίναι προφανές ότι η Κυριακή θα άφηνε έξω και τα παιδιά που θα κατεβούν από Θεσσαλονίκη. Μάλλον πρέπει να προσανατολιζόμαστε για Σάββατο...\nΜισώ τα Σάββατα.\nΣαββατο απόγευμα τότε; Οπως λεει ο V.T. κάπου στο κέντρο. Οποιος θελει πίνει καφεδάκι και όποιος θέλει βουτάει στο αλκόολ!!!Φυσικά προτιμώ το δεύτερο!!\nV.T. που ξέρεις μπορεί να κάνουμε καλό χαβαλέ και να ξανα αγαπήσεις τα Σάββατα.\nΓια αυτό το Σάββατο λέτε ε?..χμμμ..\nΠρολαβαίνω να κλείσω εισητήριο?\nΑκολουθώ όπου να' ναι. Όπως να' ναι.\nΣάββατο απόγευμα στην Κοραή, έξω από το Starbucks; Για την περίπτωση που η «ολομέλεια» αργεί και κάποιοι φρικάρουν και θέλουν καφέ στο όρθιο...\nοκ! μεσα.. πειτε και ωρα να το κλεισουμε! :)\nplease μετά τις 8...\nΔύσκολα τα πράματα - προτείνω να οργανωθεί μια "διημερίδα" ή ακόμα και "τριημερίδα" ώστε όλοι και όλες να μπορέσουν να περάσουν όποτε έχουν ελεύθερο χρόνο / κάνουν κέφι / τους στήσει ο γκόμενος / βρέχει και δεν έχουν πού να σταθούν. Αν μη τι άλλο, ας αρχίσει το show απόγευμα ή ακόμα πιο νωρίς, Κοραή (έχει και μετρό δίπλα) αλλά ας πούμε ΜΕΣΑ στο καφέ της στοάς (όχι στο Σταρμπακς, αρνούμαι να πιώ καραμελωμένο αφρό για 5 ευρώ). Για να γνωριστούμε, τα κορίτσια να φοράνε μαγιώ με ρίγες και τ'αγόρια βερμούδες πουά.(Φέρτε τα φτυάρια και τα κουβαδάκια σας.)\nΝα ξεκινήσουμε απ' τις 6; Απ' τις 5; Απ' το μεσημέρι; Από σήμερα το βράδυ;\nΟι έγγυες επιτρέπονται; Δεν έχω που να αφήσω τη γυναίκα μου :-)\nΓκουχ-γκούχ! "Έγκυες", έννοούσα!\nΔυστυχώς αυτό το Σάββατο δεν μπορώ να ανέβω Αθήνα.. Κρίμαζ, θα χάσετε την αφεντομουτσουνάρα μου..\nΟταν αρχισα να γραφω, ειπα δεν θα συναντηθω με κανεναν, για να μπορω να εκφραζω ελευθερα τις περιπετειες μου.\nΟμολογω ομως οτι θα ηθελα να δω 2-3 προσωπα...\nΠου θα γινει ειπαμε και ποτε?\nΚαλα να περασετε...(σνιφ,κλαψ)\nΛοιπόν, συνοψίζουμε. Αυτό το Σάββατο, μάλλον γύρω στις οκτώ το βράδυ, στην Κοραή, γύρω από το Starbucks. Όποιος είναι δύστροπος μπορεί να περιμένει στη στοά - κι αν είναι κωλόφαρδος και βρέχει, βλέπουμε...\nΠως θα γνωριστούμε; Όποιος θέλει μπορεί να κρατά από πανό μέχρι πληκτρολόγιο.\nΑν δείτε ένα τσούρμο συγκεντρωμένο, τότε μας βρήκατε. Αν δείτε ένα τσούρμο σκορπισμένο σε όλο τον πεζόδρομο, πλησιάστε τον καθέναν από αυτούς και ρωτήστε «Μήπως είστε blogger;». Εάν δεν έχουν ακούσει ποτέ αυτή τη λέξη, έχετε ανά χείρας και κανένα flyer, διαφημιστικό ή γράψτε στο μέτωπό τους το link σας.\nΥ. Γ. Σε περίπτωση που η συνάντηση διαρρεύσει στον Τύπο, τρέξτε να κρυφτείτε!\n1) Που ειναι η Κοραη και πως μπορω να ερθω?\n(ναι ρε, με πανε παντα, δεν οδηγω και δεν κυκλοφορω στο κεντρο.)\n2)Θα κατσουμε εκει; Θα περιμενουμε οριθιοι? Θα παμε στο σταρμπιγκμπακς η αλλου? Αν καποιος αργησει?\n3) Πως θα αναγνωριστουμε;Το πληκτρολογιο δεν βολευει.\nπροτεινω να φορεσουμε ολοι κινεζικες μπαλλες.\nΘελω να σας δω αλλα να μην με δειτε. Μπορω να φορεσω μια χαρτοσακουλα;\nη χαρτοσακούλα δική μου. Την έχω προλάβει! :)\nοκ οκ!!!Σωστά όλα τα ζητήματα που έχουν τεθεί. Λοιπόν προσφέρομαι να κρατάω ένα χαρτί που να λέει "είμαι μπλογκερ και είμαι καλά" ή μάλλον σκέφτηκα κάτι καλύτερο τώρα. Θα πάω στην Κοραή και θα αρχίσω να φωνάζω " Οσοι είναι για την μπλογκοσυνάντηση εδώ!!"\nΌποιος δεν φοβάται να γίνει ρόμπα θα με πλησιάσει!!!\nΚάπου είχα ένα σομπρέρο ρε γμτ...\nΜόλις με ενημέρωσε η Συνήθης Ύποπτη και πριν ταβλιαστώ για νάνι ήρθα να σας πω ότι εφόσον θα είμαι στα Λονδίνα (βάση μου άλλωστε) θα είμαι μαζί σας εν πνεύμα (και πιείτε και τίποτα (οινο)πνεύματα για πάρτη μου). Φιλιά στα μούτρα αναμένω ΟΛΑ τα κουτσομπολιά ανεξαιρέτως.\nΠλακάτ κουβαλούσε ο CrazyMonkey στην πρώτη blogοσυνάντηση της Θεσσαλονίκης αλλά ήταν μικρό και δε φαίνονταν' τελικά ρωτώντας βρεθήκαν μεταξύ τους τα ..fragments. Για διαδικαστικά, ρωτήστε πάντως και τον Αρκούδο και την DiS, που ήταν παρόντες στην πρώτη συνάντηση της Αθήνας πέρυσι (πως πέρασε ο καιρός).\nΠίεση ξε-πίεση χρόνου, το κόβω να παίρνω λεωφορείο και να έρχομαι, τελευταία στιγμή..\nΤρία κομμάτια θα γίνω, όλα να τα προλάβω... Με κάλεσε ο Αρχιεπίσκοπος για το θέμα του Ειρηναίου και πρέπει να'μαι εκεί στις 10. Με κάλεσε ο Γιωργάκης, θέλει να ξανανοίξει το Καστρί Μεσάνυχτα Σαββάτου και πρέπει να του δώσω συμβουλές για τις κουρτίνες και τους καναπέδες, η Μιμή τα έχει κάνει σαν τα μούτρα της. Οπότε, όσοι μπορούν να κατέβουν από λίγο νωρίτερα, στις 7 πχ, ας μου στείλουν μέηλ για συνεννοήσεις μέσω κινητών. Φρίκη, φρίκη ο καφές στα Στάρμπακς!\nπεριμένουμε ενημέρωση για μας που δεν θα μπορέσουμε να κάνουμε τα χιλιόμετρα. γμτ!!!!\n... εγώ θα έρθω σίγουρα... αλλά δεν θα το καταλάβει κανένας... θα σας φωτογραφίσω και την Δεύτερα το πρωί θα δώσω τις φωτο στον manifestogr... μετά, ας κάνει ότι τον φωτίσει ο Θεός


Ερευνα: Αυτοί είναι οι σπουδαιότεροι από τους σύγχρονους Ελληνες - News Quake\nΑρχική Ελλάδα Ερευνα: Αυτοί είναι οι σπουδαιότεροι από τους σύγχρονους Ελληνες\nΣε προσωπικότητες που με τον έναν ή τον άλλον τρόπο άφησαν το στίγμα τους στη δημόσια ζωή της χώρας αλλά και διεθνώς εστιάζει έρευνα της Prorata που δημοσιεύθηκε λίγους μήνες πριν από την αυγή του 2021 και τη συμπλήρωση 200 χρόνων από την Ελληνική Επανάσταση. Δυόμισι χιλιάδες Ελληνες από 17 ετών και άνω κλήθηκαν να αναδείξουν τις σημαντικότερες μορφές που γέννησε η πατρίδα μας σε μια σειρά τομέων, όπως οι τέχνες, η πολιτική, η επιστήμη και ο αθλητισμός, με τις απαντήσεις τους να διακρίνονται σε γενικές γραμμές από ομοιογένεια, χωρίς όμως να λείπουν και οι εκπλήξεις.\nΑπό τα αποτελέσματα – τα οποία μάλιστα κατηγοριοποιήθηκαν επίσης ανά ηλικιακές ομάδες αλλά και πολιτική αυτοτοποθέτηση των ερωτηθέντων – προκύπτει ότι στους δύο αιώνες του νεοελληνικού κράτους υπήρξαν άνδρες και γυναίκες που σχεδόν καθολικά κέρδισαν τον χαρακτηρισμό «μεγάλος/η», με χαρακτηριστικότερα τα παραδείγματα του Θεόδωρου Κολοκοτρώνη, του Νίκου Γκάλη και του Γεώργιου Παπανικολάου, οι οποίοι (ο καθένας στον τομέα του) τυγχάνουν ευρείας αναγνώρισης ανεξαρτήτως ηλικίας ή πολιτικών πιστεύω των συμμετεχόντων στην έρευνα. Την ίδια στιγμή, αισιόδοξα συμπεράσματα γεννούν οι απαντήσεις των ερωτηθέντων στον τομέα του αθλητισμού, καθώς στη σχετική λίστα περιλαμβάνονται ο γιος αφρικανών μεταναστών Γιάννης Αντετοκούνμπο, ο γιος ελλήνων μεταναστών στις ΗΠΑ Νίκος Γκάλης και ο ομογενής από την Αλβανία Πύρρος Δήμας.\nΣτο γενικό σύνολο στον χώρο της μουσικής, λοιπόν, ως σημαντικότερη προσωπικότητα αναδεικνύεται ο Μάνος Χατζιδάκις με 62% θετικών ψήφων, ακολουθούν ο Μίκης Θεοδωράκης (59%), η Μαρία Κάλλας (29%), ο Βασίλης Τσιτσάνης (20%) και ο Μάρκος Βαμβακάρης (13%). Η Μαρία Κάλλας εισέρχεται στην πρώτη πεντάδα κυρίως λόγω της στήριξής της από πολίτες που τοποθετούνται πολιτικά στο κέντρο και στα δεξιά του πολιτικού φάσματος.\nΩς σημαντικότερες προσωπικότητες στον χώρο του κινηματογράφου, του θεάτρου και της ζωγραφικής αναδεικνύονται οι Δομήνικος Θεοτοκόπουλος (51%), Κάρολος Κουν (30%), Θανάσης Βέγγος (29%), Θεόδωρος Αγγελόπουλος (26%) και Δημήτρης Χορν (20%). Ο Αγγελόπουλος εμφανίζεται στην πρώτη πεντάδα κυρίως λόγω της εξαιρετικής δημοφιλίας του μεταξύ των αριστερών πολιτών, ενώ ο Κουν επιλέχθηκε από μεγάλη μερίδα μεγαλύτερων ηλικιακά πολιτών.\nΣτον χώρο της λογοτεχνίας την κορυφαία πεντάδα απαρτίζουν οι Οδυσσέας Ελύτης (52%), Νίκος Καζαντζάκης (40%), Κωνσταντίνος Καβάφης (33%), Γιώργος Σεφέρης (23%) και Γιάννης Ρίτσος (20%). Ο τελευταίος εισέρχεται στην πρώτη πεντάδα κυρίως λόγω της ψήφου των αριστερών αλλά και των ηλικιακά νεότερων πολιτών.\nΣτον τομέα των επιστημών οι Ελληνες ξεχωρίζουν τους Γεώργιο Παπανικολάου (58%), Κωνσταντίνο Καραθεοδωρή (27%), Αμαλία Φλέμινγκ (25%), Μανόλη Ανδρόνικο (24%) και Ελένη Γλύκατζη-Αρβελέρ (16%). Καραθεοδωρή και Ανδρόνικος επιλέχθηκαν κυρίως από άτομα μεγαλύτερης ηλικίας.\nΣτον αθλητισμό, ως σημαντικότερες προσωπικότητες κρίνονται ο Νίκος Γκάλης (68%), ο Γιάννης Αντετοκούνμπο (38%), ο Πύρρος Δήμας (28%), ο Σπύρος Λούης (25%) και ο Λευτέρης Πετρούνιας (24%). Ο Πύρρος Δήμας ανιχνεύεται στην πρώτη πεντάδα κυρίως λόγω της ψήφου των κεντρώων και των μετριοπαθέστερων δεξιών πολιτών.\nΣτην ταραχώδη ελληνική πολιτική σκηνή των τελευταίων 200 ετών ξεχώρισαν ο Ελευθέριος Βενιζέλος με 56%, ο Ιωάννης Καποδίστριας με 52%, ο Κωνσταντίνος Καραμανλής με 30%, ο Ανδρέας Παπανδρέου με 26% και ο Αρης Βελουχιώτης με 18%. Οι Καραμανλής, Παπανδρέου και Βελουχιώτης που συμπληρώνουν την πεντάδα συνδέονται έντονα με τους τρεις ιστορικά κυρίαρχους πολιτικούς χώρους στην Ελλάδα.\nΤέλος, μεταξύ των προσωπικοτήτων που σχετίζονται με την περίοδο πριν από την Επανάσταση του 1821 αλλά και με τους ίδιους τους αγώνες για ελευθερία και εθνική ανεξαρτησία, πρώτος με εξαιρετικά μεγάλη διαφορά ανιχνεύεται ο Θεόδωρος Κολοκοτρώνης με 82%. Ακολουθούν ο Ρήγας Φεραίος με 42%, ο Γεώργιος Καραϊσκάκης με 38%, η Λασκαρίνα Μπουμπουλίνα με 19% και ο Ιωάννης Μακρυγιάννης με 18%.\nΠροηγούμενο άρθροΑντετοκούνμπο : Στόχος το πρωτάθλημα, όχι το βραβείο MVP\nΕπόμενο άρθροΠόσο ρατσισμό κρύβει ο ποδοσφαιρικός σχολιασμός;\nΟΣΔΕΛ: Νέο Διοικητικό Συμβούλιο για τη συλλογή και διαχείριση των πνευματικών...\nΚοροναϊός : Η πανδημία «πολιορκεί» τη χώρα – Πού εντοπίζονται τα...


Νέο deal στον ασφαλιστικό κλάδο: Πρόταση εξαγοράς από την Generali για τη Societa Cattolica ύψους 1,2 δισ. ευρώ | mononews\nΝέο deal στον ασφαλιστικό κλάδο: Πρόταση εξαγοράς από την Generali για τη Societa Cattolica ύψους 1,2 δισ. ευρώ\n31 Μαΐου 2021 15:23 Τελευταία ενημέρωση:3:30 μμ\nΟ μεγαλύτερος ασφαλιστικός όμιλος της Ιταλίας, η Assicurazioni Generali, κατέθεσε πρόταση εξαγοράς της Societa Cattolica di Assicurazioni έναντι 1,2 δισ. ευρώ (1,4 δισ. δολάρια), στο πλαίσιο της στρατηγικής ισχυροποίησης της κορυφαίας θέσης που ήδη κατέχει στην εγχώρια αγορά.\nΗ Generali, η οποία έχει μερίδιο περίπου 24% στην Societa Cattolica, προσφέρει στους επενδυτές 6,75 ευρώ για κάθε μετοχή της Cattolica, σε μια συμφωνία μόνο με μετρητά, σύμφωνα με ανακοίνωσή της. Η προσφορά αντιστοιχεί σε premium 15% σε σχέση με την τελευταία τιμή κλεισίματος και αποτιμά τη μικρότερη ανταγωνιστική στα 1,5 δισεκατομμύρια ευρώ.\nΟ δεύτερος μεγαλύτερος μέτοχος της Societa Cattolica είναι η Berkshire Hathaway του μεγαλοεπενδυτή Warren Buffett, που έχει μερίδιο περίπου 9%.\nΗ συμφωνία προστίθεται σε μια πληθώρα συναλλαγών που έχουν σημειωθεί στον ασφαλιστικό κλάδο της Ιταλίας, αξίας άνω των 10 δισ. ευρώ το περασμένο έτος, σύμφωνα με τα στοιχεία του Bloomberg.\n«Η εξαγορά θα επιτρέψει στη Generali να βρεθεί στην πρώτη θέση στην ασφαλιστική αγορά εκτός ασφαλειών ζωής και να ενισχύσει την παρουσία της στον κλάδο ζωής», δήλωσε η εταιρεία. Η συναλλαγή ευθυγραμμίζεται πλήρως με τη δέσμευσή της να εξασφαλίσει κερδοφόρα ανάπτυξη και να δημιουργήσει αξία για τους πελάτες και τους μετόχους.\nΗ μετοχή της Cattolica ενισχύθηκε κατά 14% στο Μιλάνο μετά την ανακοίνωση και ενισχύονταν κατά 13%, νωρίτερα, στα 6,83 ευρώ. Αύξηση σημείωσε και η μετοχή της Generali, στα 16,93 ευρώ.\nΗ Generali έχει στόχο να προχωρήσει σε περικοπές κόστους, ψηφιοποίηση και επέκταση σε πιο προσοδοφόρα προϊόντα και ασφάλιση υψηλού περιθωρίου για την ενίσχυση της κερδοφορίας.\nΟ Διευθύνων Σύμβουλος Philippe Donnet δήλωσε τον περασμένο μήνα ότι η εταιρεία θα εξετάσει μεσαίου μεγέθους συμφωνίες στον ασφαλιστικό κλάδο και τους τομείς διαχείρισης περιουσιακών στοιχείων. Μετά τη συναλλαγή με την Cattolica, η εταιρεία θα έχει εξακολουθήσει να έχει μετρητά από τα αρχικά 2,3 δισεκατομμύρια ευρώ, για εξαγορές.\nΟι κινήσεις στον κλάδο\nΗ ασφαλιστική βρίσκεται σε αποκλειστικές συνομιλίες για να αγοράσει το τμήμα ασφαλειών εκτός ζωής που διαθέτουν στην Μαλαισία, οι AXA και Affin Bank, ανέφεραν πηγές τον Απρίλιο.\nΣτην Ευρώπη, η Generali προσπάθησε να εξαγοράσει τις πολωνικές επιχειρήσεις της Aviva, αλλά νικήτρια αναδείχθηκε η ανταγωνίστρια της Allianz.\nΗ ασφαλιστική Cattolica έχει χρηματιστηριακή αξία 1,4 δισ. ευρώ.\nΗ Zurich Insurance Group σκέφτεται να πουλήσει ένα μεγάλο μέρος των περιουσιακών στοιχείων ασφάλισης ζωής στην Ιταλία, ενώ η Apollo Global Management σχεδιάζει την πώληση της ιταλικής επιχείρησης ασφάλισης ζωής Amissima Vita. Η Cinven πουλά την ασφαλιστική εταιρεία Eurovita.\nΕπιτροπή Ανταγωνισμού: Ενέκρινε την εξαγορά της «Axa Ασφαλιστική» από τη Generali\nAllianzAXABerkshire HathawayBloombergGeneraliSocieta CattolicaWarren Buffettασφάλειες ζωήςασφαλιστικέςγενικές ασφάλειεςΙταλία


Τι μήλα τρώμε στην Ελλάδα; | ΤΟΠΙΚΕΣ ΚΟΥΖΙΝΕΣ | Gastronomos.gr\nΤι μήλα τρώμε στην Ελλάδα;\nΟι βασικές ποικιλίες που καλλιεργούνται στην Ελλάδα και αυτές με το μεγαλύτερο εμπορικό ενδιαφέρον.\n05.09.2021| Updated: 26.05.2022\n1 Starking Delicious\nΤα πιο δημοφιλή μήλα στην ελληνική αγορά, κατοχυρωμένα με ΠΟΠ στη Ζαγορά Πηλίου. Με τη σφραγίδα «Ζαγορίν» του τοπικού συνεταιρισμού, τα βρίσκουμε σε μεγάλα σούπερ μάρκετ και επιλεγμένα μανάβικα. Έχουν λαμπερό κόκκινο χρώμα, μεγάλο αστραφτερό καρπό με μασουράτο σχήμα.Πεντανόστιμα, ό,τι πρέπει σε μηλόπιτες, apple crumble κ.α.(Στην ίδια κατηγορία των κόκκινων μήλων ανήκουν και τα Jonagold, Red Chief, Imperial, Red Delicious, Scarlet, Jeromine).\n2 Delicious Πιλαφά\nΠαλιά ποικιλία με ονοματεπώνυμο, που καλλιεργείται κυρίως στο αρκαδικό οροπέδιο. Τα Τριπόλεως είναι ΠΟΠ. Όψιμα, με θαμπή, κοκκινωπή φλούδα, είναι μαλακόσαρκα και ελαφρώς υπόξινα, με ανεπανάληπτο, νοσταλγικό άρωμα. Κυκλοφορούν περιορισμένες ποσότητες προς τα τέλη Οκτωβρίου. (ΑΒ Βασιλόπουλος, Δίκταμο, 4 Εποχές)\nΑπό τις λίγες ελληνικές ποικιλίες που καλλιεργούνται ακόμη, παρότι θεωρείται πολύ απαιτητική. Κατοχυρωμένη ως ΠΟΠ στο Πήλιο, όπου καλλιεργείται στα ορεινά της περιοχής από τον 18ο αιώνα. Έχει μικροσκοπικό μακρουλό καρπό με γλυκιά γεύση και επίμονο άρωμα. Ωριμάζουν κοντά στη γιορτή του Αγίου Δημητρίου και γίνονται θαυμάσιο γλυκό του κουταλιού. Ωστόσο υπάρχουν και κάποια πρώιμα φιρίκια που βγαίνουν τον Αύγουστο.\nΠαλιά ελληνική ποικιλία. Δυσεύρετα στις αγορές της Αθήνας, έχουν καρπό μεγάλο, χορταστικό και πεπλατυσμένο, με κιτρινοπράσινη φλούδα με καφέ στίγματα. Η σάρκα τους είναι συνεκτική, χυμώδης, με γεύση υπόξινη. (Ενδεικτικά, στις 4 Εποχές και στις βιολογικές αγορές από τον Γιάννη Αλμπάνη – Δευτέρα: Κηφισιά, Τρίτη: Ψυχικό, Τετάρτη: Ηλιούπολη, Πέμπτη: Γέρακας, Παρασκευή: Χολαργός, Σάββατο: Βούλα)\nΠράσινα, φακιδωτά, όψιμα ξινόμηλα, αυστραλιανής προέλευσης, μεγάλου μεγέθους. Είναι χυμώδη, λευκόσαρκα και τραγανά, με σκληρό φλοιό και σάρκα. Συνιστώνται στους διαβητικούς. Φημισμένα είναι της Αγιάς, της Καστοριάς και της Κοζάνης. Ταιριάζουν πολύ σε πράσινες σαλάτες.\nΝτελικάτα και κομψά σε όψη, με ροζέ φλούδα με πράσινες λεπτομέρειες, έχουν σάρκα σφριγηλή, που αντιστέκεται στο δόντι, είναι ιδιαίτερα γευστικά και αρωματικά. Έχουν σφραγίδα που εγγυάται την ποικιλία τους. Δοκιμάστε τα με μέλι και ξινότυρο.\n7 Royal Gala\nΤα πρώτα μήλα που βγαίνουν στην αγορά και συγκομίζονται Ιούλιο έως Αύγουστο. Η μαλακιά φλούδα τους είναι στις αποχρώσεις του ροζ και του κίτρινου, είναι γλυκόξινα, ζουμερά και αρκετά αφράτα. Μελώνουν έξοχα μέσα σε κέικ και τάρτες μήλου.\n8 Golden Delicious\nΤα λεγόμενα και μπανανόμηλα. Κατακίτρινα, σχεδόν εντελώς σφαιρικά, με λεμονίζουσα οξύτητα, πολύ αρωματικά. Είναι λεπτόφλουδα, ευμεγέθη, μεσφριγηλή, αφράτηκαι χυμώδη σάρκα μέτριας νοστιμιάς. Είναι ιδανικά για μακρά συντήρηση. Μαλακώνουν γρήγορα στο μαγείρεμα, ιδανικά για μαρμελάδες.\n9 Mutsu ή Grispin\nΠράσινα ξινόμηλα, λιγότερο ξινά και πιο ζουμερά από τα granny. Είναι όψιμα, συλλέγονται από Οκτώβριο έως αρχές Νοεμβρίου, είναι ιαπωνικής προέλευσης και ταιριάζουν σε σαλάτες και ποικιλίες τυριών, αλλά δίνουν και μυρωδάτους σχετικά άγλυκους χυμούς.\nH Rolls Royce των μήλων. Πολύ νόστιμα και αρωματικά, μεγαλόκαρπα ολοστρόγγυλα, κόκκινα-πορτοκαλί με σάρκα γλυκιά, τραγανή και ιδιαίτερα χυμώδη. Ωριμάζουν συνήθως όψιμα το πρώτο δεκαήμερο του Οκτωβρίου. Τα Καστοριάς, που είναι ΠΓΕ, είναι τα πιο δημοφιλή. Κρατάνε το σχήμα τους στο μαγείρεμα και ενδείκνυνται για ψητά γεμιστά.\nΤα μήλα Kiku κυκλοφορούν με τη βούλα που εγγυάται την ποικιλία τους. Έχουν ελλειψοειδές σχήμα και κόκκινο χρώμα ριγωτό, τραγανή, γλυκιά σάρκα και πλούσιο χυμό. Παράγονται κυρίως στην Καστοριά, στις Σέρρες, στην Πέλλα και στην Πιερία. Ιδανικά για χυμούς.


Είμαι στην φάση του Ψαξίματος!!! - Σελίδα 5\nΔεν μου λες ρε Patrioten εχεις αποφασισει να παρεις βραβειο χωσιματος εδω αγορι μου?Ποιο ειναι το προβλημα σου?\nΒάσω ΔΕΝ έχω σκοπό και ΔΕΝ θέλω να έρθω μαζί σου σε αντιπαράθεση,θα μου επιτρέψεις όμως να έχω την γνώμη μου .\nΑυτό που μου κάνει πάντως εντύπωση είναι ότι ΔΕΝ διακρίνεις τι είναι ουσιαστικό και τι όχι .\nΚαι σε κάποιο άλλο πόστ αναφέρθηκες περί αυστηρότητας ......\nΤο συγκεκριμένο λίνκ δεν έχει καμμία σχέση με την μετανάστευση.\nΕσύ μάλλον θα πρέπει να ΜΗΝ ασχολείσαι μαζί μου αρνητικά .\nΑπό την στιγμή που ανάρτησες το λίνκ δίνεις και το δικαίωμα κριτικής.\nΚαι επίσης δεν καταλαβαίνω για ποιό λόγο είσαι τόσο επιθετική μαζί μου, εσύ εξάπτεσαι χωρίς κανένα επιχείρημα μόνο και μόνο για να δημιουργήσεις άσχημες εντυπώσεις καλύτερα την ενέργεια σου να την καταναλώνεις ποιό εποικοδομητικά πρός όφελος σου.\nΔεν έχω τίποτα μαζί σου το αντίθετο μάλιστα έχουμε κοινούς φίλους !\nΌταν γίνεται πλάκα και καλαμπουρίζουμε είμαι μέσα από τους πρώτους, όταν όμως γράφουμε για την μετανάστευση με ένα στιλάκι, "παμ...πλατεία...",για ένα τόσο σοβαρό θέμα που παίζονται, ζωές, περιουσίες και το μέλλον των παιδιών όσων έχουν, οφείλουμε όλοι, πρώτα στον εαυτό μας και κατ΄ επέκταση στους άλλους να είμαστε πιό σοβαροί, όταν συζητάμε για μετανάστευση . Εύχομαι Καλά Χριστούγεννα ! Τελευταία επεξεργασία από το χρήστη patrioten : 20-12-2013 στις 16:41\nΑπάντηση με παράθεση 20-12-2013, 17:18\nΜηνύματα 293\tΕξαπτομαι γιατι σχολιασες τη δικη μου αναρτηση και μαλιστα αρνητικα χωρις κανενα ουσιαστικο επιχειρημα.\nΤο γεγονος οτι το μπλογκ εχει και ασχετες αναρτησεις το κανει μη αξιοπιστο?Θα ηθελα να μου το αιτιολογησεις αυτο σε παρακαλω.Γιατι δεν ειναι αξιοπιστο?\nΕδω στο πατριωτακι περα απο τη ματεναστευση υπαρχουν διαφορα θεματα,απο ανεκδοτα μεχρι μαγειρικη.Αυτο το κανει ΜΗ αξιοπιστο?\nΕπισης υπαρχουν απειρες αποψεις γραμμενες εδω.Στη μεταναστευση δεν υπαρχει αντικειμενικη γνωμη παρα μονο υποκειμενικη.Γιαυτο και ο καθενας γραφει τη δικη του οπτικη γωνια και εμεις φιλτραρουμε.\nΧωρις να διαβασεις καν τι γραφει το μπλογκ,παρα μονο απο τους τιτλους των αλλων θεματων,εσυ μπηκες εδω να τα χωσεις επειδη το ποσταραμε.\nΚαι στην τελικη για σενα μπορει να ειναι μαπα το συγκεκριμενο μπλογκ και δεκτο.Γιατι μπαινεις ομως εδω με αερα ξερολα και προσβαλεις τους αλλους?\nΤο συνεχιζεις μαλιστα λεγοντας οτι δεν ξερω να ξεχωριζω το ουσιαστικο απο το μη?Με γνωριζεις και απο εχθες?Θα σε παρακαλουσα να προσεχεις τα λογια σου.\nΔεν μιλας με κανενα παιδακι.Εσυ μαλλον θα πρεπει να μαθεις να ξεχωριζεις ποτε πρεπει να καταλαβαινεις το λαθος σου και να υποχωρεις.\nΣε εχω δει πως μιλας και σου ειναι απιστευτα ευκολο να ασκεις κριτικη και να το παιζεις αυστηρος.Αυτο δεν σε κανει ομως πιο ωριμο στα θεματα μεταναστευσης.\nΚαι θα το ληξω εδω το θεμα.\nΑπάντηση με παράθεση 20-12-2013, 17:32\nΕξαπτομαι γιατι σχολιασες τη δικη μου αναρτηση και μαλιστα αρνητικα χωρις κανενα ουσιαστικο επιχειρημα.\nΔέν χρειάζεται να απαντήσω,το ύφος και ο τρόπος που μου απευθύνεσαι τα λένε όλα .\nΔεν έχω κάτι προσωπικό με σένα ! Εσύ την έχεις "δεί" στραβά μαζί μου .\nΚαλά Χριστούγεννα ! Τελευταία επεξεργασία από το χρήστη patrioten : 20-12-2013 στις 17:40\nΑπάντηση με παράθεση 20-12-2013, 17:45\nΜηνύματα 1.602\tΠατριώτεν άσε την φίλη μου ήσυχη !!!\nΜέγας Αλέξανδρος, 356-323 π.Χ., Απάντηση με παράθεση 20-12-2013, 17:47\nΠατριώτεν άσε την φίλη μου ήσυχη !!!\nΑπάντηση με παράθεση 20-12-2013, 17:50\nΚαλά ρε κορίτσια μη βαράτε ! "Η αρχή είναι το ήμισυ του παντός."\nΑπάντηση με παράθεση 20-12-2013, 17:52\nΑπάντηση με παράθεση 20-12-2013, 18:01\nΜηνύματα 1.602\tΒασούλα Πατριώτεν μην κλαίς Δεν υπάρχει τίποτε αδύνατο γι’ αυτόν που θα προσπαθήσει !!!\nΜέγας Αλέξανδρος, 356-323 π.Χ., Απάντηση με παράθεση 20-12-2013, 18:32\nΜηνύματα 293\tχαχα αντε ενταξει ας μη μαλωνουμε,μερες που ειναι κιολας.Ειμαστε και λιγακι θερμοαιμοι Patrioten Δεν πειραζει Απάντηση με παράθεση 20-12-2013, 20:00\nΜηνύματα 147\tΑπάντηση με παράθεση Σελίδα 5 από 8


Τέλεση του Εσπερινού στο εκκλησάκι της Αγίας Ελεούσας στον Μύτικα (Photos) - Antenna Star\nΤέλεση του Εσπερινού στο εκκλησάκι της Αγίας Ελεούσας στον Μύτικα (Photos)\nΌπως κάθε χρόνο, έτσι και φέτος δεκάδες πιστοί σήμερα 22 Αυγούστου το απόγευμα, θα ανέβουν στο εκκλησάκι της Αγίας Ελεούσας στον Μύτικα, όπου θα τελεστεί ο Εσπερινός (07:00 μ.μ.). Η εορτή είναι την επόμενη ημέρα, Δευτέρα 23 Αυγούστου.\nΣε υψόμετρο τριακοσίων μέτρων περίπου, βρίσκεται αυτός ο ιδιότυπος ναΐσκος – σπηλιά με τις πολύ ωραίες τοιχογραφίες και την υπέροχη θέα.\nΟ ναός είναι κτισμένος σε σπηλιά που βρίσκεται σε δυσπρόσιτη πλαγιά των Ακαρνανικών, βορειοδυτικά του Μύτικα και πάνω από τη παραλιακή τοποθεσία «Βούλκος».\nΕυτυχώς υπάρχει σήμανση του μνημείου με πινακίδα τοποθετημένη στον επαρχιακό δρόμο από Πάλαιρο προς το Μύτικα. Το τελικό κομμάτι της διαδρομής ο επισκέπτης πρέπει να το διανύσει με τα πόδια. Με πολλή δυσκολία φτάνει κανείς ως την είσοδο που βρίσκεται ανατολικά του βουνού.\nΠροηγούμενο Πέθανε ο ηθοποιός Θάνος Μαρτίνος\nΕπόμενο SL1: Ο Παναιτωλικός ήρθε σε συμφωνία με τον 32χρονο στράικερ Ρούντι Γκεστέντε


Μπενιαμίν Νετανιάχου: Αναμένω και οι Ευρωπαίοι να ακολουθήσουν το παράδειγμα του Ντόναλντ Τραμπ | Pagenews.gr\nΜπενιαμίν Νετανιάχου: Αναμένω και οι Ευρωπαίοι να ακολουθήσουν το παράδειγμα του Ντόναλντ Τραμπ\nΣυνάντηση με τον Μπενιαμίν Νετανιάχου θα έχουν οι υπουργοί Εξωτερικών της ΕΕ στις Βρυξέλλες.\nPagenews Team 11 Δεκεμβρίου 2017, 09:42\nΟ πρωθυπουργός του Ισραήλ, Μπενιαμίν Νετανιάχου, εξήρε την αναγνώριση της Ιερουσαλήμ ως πρωτεύουσας του Ισραήλ από τον Αμερικανό πρόεδρο Ντόναλντ Τραμπ.\nΠρόσθεσε, δε, ότι αναμένει πως το ίδιο θα πράξουν και οι Ευρωπαίοι.\nΗ Μογκερίνι εξήγησε εξάλλου ότι η ΕΕ θα εντείνει τις ειρηνευτικές της προσπάθειες και θα συναντηθεί με τον Παλαιστίνιο πρόεδρο Μαχμούντ Αμπάς τον Ιανουάριο. Αυτή είναι η πρώτη επίσκεψη στην ΕΕ Ισραηλινού πρωθυπουργού εδώ και 22 χρόνια.


Επέτειος 25ης Μαρτίου 2021 | Hadjiyiannis.net\nΑνήκουµε σε µια χώρα που είναι µικρή στο χώρο, αλλά απέραντη στο χρόνο. Είναι µια φλούδα γης που δεν έχει άλλο αγαθό παρά μόνο το φως του ήλιου, τη θάλασσα και τον αγώνα του λαού της. Σε αυτόν τον ατέρμονο αγώνα του λαού μας θα αναφερθώ σήµερα, για να θυµηθούµε, να τον τιµήσουµε, να εκφράσουµε το σεβασµό µας στους αγωνιστές, αλλά και σε όλους εκείνους που κράτησαν στην καρδιά τους άσβεστη τη φλόγα της λευτεριάς. Η Επανάστασης του 1821, αποτελεί το µεγαλύτερο ιστορικό γεγονός της νεότερης ιστορίας του Έθνους µας. Τονίζεται δε ότι μαζί µε την εθνική µας επέτειο στις 25 Μαρτίου γιορτάζουµε και τον Ευαγγελισµό της Θεοτόκου, που συµβολικά ταυτίστηκε µε την επανάσταση του λαού για να υποδηλώσει ότι το ευαγγέλιο της σωτηρίας του ανθρώπου εξοµοιώνεται µε τη λύτρωση του έθνους από τη σκλαβιά.\nΣτα τετρακόσια χρόνια σκλαβιάς, που ακολούθησαν την άλωση της Πόλης, οι Έλληνες πίστευαν ακράδαντα ότι είναι οι συνεχιστές όχι µόνο της Βυζαντινής Αυτοκρατορίας αλλά και της αρχαίας Ελλάδας κι έτσι απέκτησαν συνείδηση της ιστορικής τους συνέχειας. Επιπλέον, το ελληνικό Έθνος µας κατόρθωσε να διατηρήσει την εθνική του ταυτότητα, όπως αυτή εκφράζεται µέσα από τη γλώσσα του και τη θρησκεία του.\nΟι Οθωμανοί κυριάρχησαν στην Ελλάδα για σχεδόν τέσσερις αιώνες. Οι Έλληνες έχαναν τα παιδιά τους στο παιδομάζωμα ενώ έπρεπε να εκμισθώνουν γη από Τούρκους γαιοκτήμονες για να ζήσουν τις οικογένειες τους πληρώνοντας ψηλούς φόρους στους κατακτητές Οθωμανούς. Μέσω αυτών των πρακτικών γινόταν προσπάθεια εξουδετέρωσης και αφανισμού του ελληνισμού. Όποιος δεν ασπαζόταν το Ισλάμ παρέμενε πολίτης δεύτερης κατηγορίας.\nΕπομένως, δεν ήταν καθόλου σίγουρη η επιτυχία της Επανάστασης αφού δεν υπήρχαν ούτε τα μέσα αλλά ούτε και οι αριθμοί για να συμβάλουν προς το σκοπό αυτό. Χωρίς αµφιβολία, ο αγώνας αυτός έχει την ουσία και τις διαστάσεις ενός θαύµατος. «Γιατί στο θαύµα κι όχι στη λογική, χρωστάει την ανάστασή του το Γένος», έγραψε ο στρατηγός Μακρυγιάννης.\nΗ λογική έλεγε ότι οποιαδήποτε προσπάθεια εξέγερσης απέναντι στην Οθωµανική αυτοκρατορία ήταν, εκ των προτέρων, καταδικασµένη σε αποτυχία. Κι όµως, η θέληση και η αγωνιστικότητα του λαού μας έφεραν το ποθούµενο. Ονόµατα όπως: Κολοκοτρώνης, ∆ιάκος, Παπαφλέσας, Καραϊσκάκης, Υψηλάντης, Μπουµπουλίνα, Κανάρης έχουν µείνει στην Ιστορία ως παραδείγµατα ηρωισµού και αυτοθυσίας. Είναι µορφές που πήραν µυθικές διαστάσεις στη συνείδηση του λαού µας. Τοπωνύµια όπως: Βαλτέτσι, ∆ερβενάκια, Μανιάκι, Αλαµάνα, περιβάλλονται µε το στεφάνι της δόξας, της ηρωικής αντίστασης και της θυσίας.\nΗ 25η Μαρτίου 1821 παραμένει η κορυφαία στιγμή της νεότερης ιστορίας του ελληνικού έθνους, αφού σήμανε την παλιγγενεσία του. Εκείνη την άνοιξη οι λίγοι και ανίσχυροι ραγιάδες, μη αντέχοντας άλλο τη σκλαβιά τεσσάρων αιώνων, με ελάχιστα μέσα στη διάθεσή τους, τα έβαλαν με την πανίσχυρη Οθωμανική αυτοκρατορία. Ύψωσαν το λάβαρο της Επανάστασης, βροντοφώναξαν «Ελευθερία ή Θάνατος» κι έγραψαν με το αίμα τους την απαρχή της ιστορίας της νεότερης Ελλάδας.\n«Κι αν είμαστε ολίγοι εις το πλήθος του Μπραΐμη», παρατηρεί και πάλι ο στρατηγός Μακρυγιάννης, «παρηγοριόμαστε μ' ένα τρόπον, ότι η τύχη μας έχει τους Έλληνες πάντοτε ολίγους. Ότι αρχή και τέλος, παλαιόθεν και ως τώρα, όλα τα θερία πολεμούν να μας φάνε και δεν μπορούνε. Τρώνε από μας και μένει και μαγιά. Και όταν οι ολίγοι αποφασίσουν να πεθάνουν λίγες φορές χάνουν και πολλές κερδαίνουν». Μέσα σε τούτο το πνεύμα κινούνταν οι αγωνιστές του ’21.\nΟ Κολοκοτρώνης, που κάθε του λέξη του ήταν απόφθεγμα και κάθε πράξη του ηρωισμός, ήταν βέβαιος πως η Ελλάδα θα ελευθερωθεί, αφού «ο Θεός υπέγραψε τη λευτεριά της και δεν παίρνει πίσω την υπογραφή του». Αυτή η βεβαιότητα δίνει φτερά στους οπλαρχηγούς της Πελοποννήσου και οι επιτυχίες τους στα πρώτα χρόνια –Τρίπολη, Βαλτέτσι, Δερβενάκια – στεριώνουν την Επανάσταση. Ο Παπαφλέσσας, που το Μανιάκι έχει να διηγείται την παλικαριά του, την οποία θαύμασε και ο ίδιος ο Ιμπραήμ, ο Μιαούλης κι ο Κανάρης με τα μπουρλότα τους, που έσπερναν την καταστροφή στον εχθρικό στόλο κι ο Καραϊσκάκης με τη σοφή υποθήκη του «εγώ πεθαίνω, όμως εσείς να είστε μονοιασμένοι και να βαστήξετε την πατρίδα».\nΜε το ίδιο πνεύμα ξεχωρίζουν γυναικείες μορφές, όπως η Μαντώ Μαυρογένους, η Μπουμπουλίνα, η Τζαβέλαινα, που έδωσαν ηρωικό το παρόν τους στη μεγάλη κλήση και δόξασαν τη χώρα που τις γέννησε. Οι περιφρονημένοι ραγιάδες, επώνυμοι και ανώνυμοι, νικούν την ανθρώπινη φύση τους και γράφουν ιστορία, όπως αυτή που γράφτηκε στο Μεσολόγγι. Πέλαγο η δύναμη του εχθρού, μα η θέλησή τους βράχος, όπως διαπιστώνει ο εθνικός μας ποιητής Διονύσιος Σολωμός για τους Ελεύθερους Πολιορκημένους του Μεσολογγίου. Κι όσο οι Έλληνες ήταν μονοιασμένοι, λειτουργούσε το θαύμα.\nΌταν όμως εμφανίστηκε η διχόνοια, η Επανάσταση διέτρεξε σοβαρό κίνδυνο αποτυχίας, ώστε ο ποιητής να προειδοποιήσει ότι «εάν μισούνται ανάμεσό τους δεν τους πρέπει ελευθεριά». Είναι μήνυμα διαχρονικό, που οι Έλληνες οφείλουμε να μην ξεχνούμε, αφού η διχόνοια, κατά τον ποιητή, «μαδεί τις δάφνες» των επιτυχιών. Η Κύπρος είχε τη δική της σημαντική συμβολή στον αγώνα. Ανταποκρίθηκε στις εκκλήσεις της Φιλικής Εταιρείας για την προετοιμασία του αγώνα, ενώ σύμφωνα με επίσημα αρχεία, χίλιοι περίπου Κύπριοι είχαν συμμετάσχει σε διάφορες μάχες της επανάστασης.\nΣτην ίδια την Κύπρο, η αντίδραση των Τούρκων ήταν σκληρή και απάνθρωπη. Με τον απαγχονισμό του Αρχιεπισκόπου Κυπριανού και άλλων ιερωμένων, όπως και τις σφαγές πολλών προυχόντων και δημογερόντων, με λεηλασίες, δημεύσεις περιουσιών και άλλες μορφές καταπίεσης, η Κύπρος πλήρωσε βαρύ τίμημα και οι Τούρκοι δεν άφησαν να εκδηλωθεί άλλη επαναστατική κίνηση. Όμως η φλόγα της ελευθερίας έκαιγε τις καρδιές των Ελλήνων της Κύπρου, μέχρι που 134 χρόνια μετά από το έπος του ΄21 ξέσπασε ο απελευθερωτικός αγώνας.\nΟι ίδιες αρχές και αξίες της Ελληνικής Επανάστασης ενέπνευσαν και τον δικό μας απελευθερωτικό Αγώνα, ο οποίος μπορεί να θεωρηθεί ως προέκταση του μεγάλου ξεσηκωμού του ’21. Κοινά ήταν τα κίνητρα που ωθούσαν τους αγωνιστές σε πράξεις ηρωισμού και αυτοθυσίας, ο έρωτας προς την ελευθερία και η διαφύλαξη της αξιοπρέπειας του Έλληνα. Κοινή και η διαπίστωση πως η Ελευθερία δεν προσφέρεται από τους ξένους, αλλά κατακτάται με τη θέληση και τους αγώνες του λαού.\nΟ εθνικοαπελευθερωτικός αγώνας του ‘21 διδάσκουν ότι ενωμένες οι δυνάμεις ενός λαού μπορούν πολύ πιο εύκολα και αποτελεσματικά να επιτύχουν τους στόχους τους. Μακριά από ακραίες εξάρσεις, που καμιά σχέση δεν έχουν με τον αγνό πατριωτισμό, θα συνεχίσουμε να αγωνιζόμαστε μέχρι την τελική δικαίωση. Ο εθνικοαπελευθερωτικός αγώνας του ‘21 δίνει ακόμα το μήνυμα για τη σημασία και την αναγκαιότητα της ενότητας.\nΗ επανάσταση του ‘21 πέτυχε, διότι ο στόχος ήταν κοινός για όλους τους Έλληνες: να φύγει ο δυνάστης, να καταλυθεί η σκλαβιά, να ελευθερωθεί η πατρίδα. Η απόδοση τιμής σε όσους προέταξαν το ανάστημά τους υπερασπιζόμενοι την τιμή και την ακεραιότητα της πατρίδας, αποτελεί διαχρονικό χρέος προς την ιστορία μας, σταθερή υπόμνηση της ανεξόφλητης ευθύνης μας και παντοτινή οφειλή προς τους ήρωες και μάρτυρες της ελευθερίας.\nΑναλογιζόμενοι σήμερα τις δικές μας ευθύνες, δεν έχουμε παρά να βαδίσουμε στο δρόμο που εκείνοι χάραξαν με τελικό και αδιαπραγμάτευτο προορισμό μας την ελευθερία, την ενότητα και την εδαφική ακεραιότητα της πατρίδας μας. Με εφόδια μας την ποθούμενη ενότητα και την ομοψυχία, οφείλουμε να συνεχίσουμε τον αγώνα μας για τη διεκδίκηση της εθνικής μας αξιοπρέπειας και των απαράγραπτων δικαιωμάτων του λαού μας που βάναυσα παραβιάζονται από τη βία και την αλαζονεία της τουρκικής κατοχής.\nΓια 47 σχεδόν χρόνια, οι τραγικές συνέπειες της τουρκικής επιδρομής και της συνεχιζόμενης κατοχής παραμένουν αναλλοίωτες: Οι πρόσφυγες, οι αγνοούμενοι, οι εγκλωβισμένοι, η παραβίαση των ανθρωπίνων δικαιωμάτων και των θεμελιωδών ελευθεριών του κυπριακού λαού αποτελούν τα αδιάσειστα τεκμήρια της συνεχιζόμενης διεθνούς παρανομίας εις βάρος της Κύπρου. Δεν μπορεί να είναι αυτή η μοίρα μας. Η ιστορική μας ευθύνη είναι να αποκαταστήσουμε την ιστορική συνέχεια στον τόπο μας.\nΣε οποιαδήποτε περίπτωση, στόχος και επιδίωξη της δικής μας πλευράς είναι η απαλλαγή της Κύπρου από την κατοχή και η επανένωση του νησιού μέσω μιας μόνιμης και διαρκούς λύσης που θα διασφαλίζει τα ανθρώπινα δικαιώματα και τις βασικές ελευθερίες όλων των Κυπρίων. Στον αγώνα μας αυτό μας εμπνέουν τα μηνύματα της εθνικής αυτής επετείου. Η αγωνιστικότητα, η πίστη προς τα δίκαια μας, η συστράτευση, η ενότητα, ο παραμερισμός των παθών και των μικροτήτων, και η απαίτηση όπως υπεράνω όλων να τίθεται το εθνικό συμφέρον, είναι οι προϋποθέσεις που μπορούν να μας οδηγήσουν σε πολύ καλύτερες ημέρες και η Κύπρος να μετατραπεί σε τόπο ειρήνης, δημοκρατίας, ασφάλειας και ευημερίας για όλους τους νόμιμους κατοίκους της. Έτσι μπορούμε να φανούμε αντάξιοι των προσδοκιών του ηρώων μας και να δικαιώσουμε τη θυσία τους.\nΗ Επανάσταση του 1821 ήταν αγώνας καθολικός και απέδειξε ότι η πίστη στην ελευθερία, η αγωνιστικότητα και η ισχυρή θέληση του ελληνικού λαού, µπορούν να αλλάξουν την ιστορική του µοίρα. Οι Έλληνες απέδειξαν για µια ακόµα φορά πως κανείς λαός δεν µένει υπόδουλος όταν πάρει την υπέρτατη απόφαση να ζήσει ελεύθερος ή να πεθάνει. «Η µεγαλοσύνη των λαών δε µετριέται µε το στρέµµα. Με της καρδιάς το πύρωµα µετριέται και το αίµα».\nΣ΄ αυτήν τη δύσκολη στιγµή που περνά το έθνος και η πατρίδα µας, θα πρέπει να ανατρέξουµε και να αναβαπτιστούµε στις αξίες και στα ιδανικά των αγώνων του ΄21, στο «εµείς» του Μακρυγιάννη, στον πατριωτισµό και τη θυσία των αγωνιστών, να κρατήσουµε αυτά που µας ενώνουν. Τα παιδιά µας, το µέλλον της πατρίδας, θα πρέπει να μεταφέρουν όλα τα χαρακτηριστικά της ελληνικής ψυχής. Προτρέπω λοιπόν τους νέους να επικεντρωθούν στις σπουδές τους αφού είναι σαφές ότι µόνο µέσα από την παιδεία θα γίνεται ελεύθεροι άνθρωποι και όποιος είναι ελεύθερος συλλογάται καλά και άρα ενεργεί σωστά. Πορευθείτε µε όραµα και στόχους στη ζωή σας, προσπαθήστε και αγωνιστείτε, µε πίστη και αρετή, για την πραγµάτωσή τους, εµπνευστείτε από τα ιδανικά του ΄21 και τις διαχρονικές αξίες του Ελληνισµού, για να µπορέσει πάλι, χάρη σε σας, να ξαναλάµψει το ελληνικό φως.


(A)POLLONIA – KRZYSZTOF WARLIKOWSKI, κριτική Νίκης Πρασσά – CAMERA STYLO ONLINE\nΕίναι περίεργο το συναίσθημα που βιώνεις αμέσως μετά την αποχώρησή σου από μία παράσταση του Warlikowski. Ένας Πολωνός πτυχιούχος Φιλοσοφίας, κατορθώνει να ενσταλάξει στο ταλαιπωρημένο σου πνεύμα εκείνη την πολύτιμη ουσία – κάτι σαν εφεδρίνη του θεάτρου – που ο Σταγειρίτης πρόγονός μας καλούσε έλεος, και μαζί με τον φόβο προσπόριζαν την Κ Α Θ Α Ρ Σ Η. Η αλήθεια είναι πως οι φιγούρες του σκηνοθέτη, τόσο προορισμένες να κινηματογραφηθούν, επιτρέπουν σε εκείνες τις οικίες φυσιογνωμίες των αρχαιοελληνικών μύθων να ζωντανέψουν στο σήμερα και να συναντηθούν με τους ανθρώπους – ήρωες που, ακόμα και χωρίς να το ξέρουν, ακολούθησαν πιστά την αρχετυπική εικόνα του θυσιαζόμενου ατόμου προς το όφελος του κοινωνικού συνόλου.\nΘυσία, έννοια που περιέχει τόσο την προσφορά όσο και την σωτηρία. Η προσφορά του ενός αυτόματα γίνεται λύτρωση για τον ή τους άλλους. Ο Tarkovskiy το 1986 δημιουργεί το κύκνειο άσμα του – ύμνο σε αυτήν ακριβώς την παράδοξη πράξη – και στάση ζωής, και μας παραδίδει ένα έργο με εικόνες υψηλής ποίησης και βαθέων νοημάτων. Ο Warlikowski στη σκηνή δεν κάνει τίποτα το λιγότερο. Έχοντας κατακτήσει την ειδική γνώση – εντρύφησε στην αρχαία ελληνική γραμματεία – αποφασίζει να συνθέσει την προσωπική του ελεγεία για το ολοκαύτωμα, αντλώντας από τον Αισχύλο (Ορέστεια) και τον Ευριπίδη (Άλκηστις) μέχρι τον Νομπελίστα J.M Coetzee (Elizabeth Costello) και την Hana Krall (Apolonia). Βλέποντας το κοινό σημείο αναφοράς όλων των παραπάνω – κι άλλων που δεν αναφέρω – έργων, έρχεται να επεξεργαστεί δραματουργικά τον μύθο για να ζωγραφίσει την πραγματικότητα (ή και το αντίθετο).\nΑν και η αφήγηση εξελίσσεται γραμμικά, με το ένα επεισόδιο να ακολουθεί στην ορθή σειρά το επόμενο – με σχέση αιτίου και αιτιατού – ο Πολωνός δεν σταματάει, έχοντας τον απόλυτο έλεγχο της καθαρότητας του τελικού αποτελέσματος – ήτοι μην κάνοντας μουντζούρες -να εμβάλλει ψήγματα της μιας μυθοπλασίας στην άλλη, σαν ένα διαρκές φλας μπακ σε γεγονότα και καταστάσεις. Έτσι λίγο πριν ο Ορέστης δολοφονήσει την μητέρα του, σε βίντεο, εν είδη τηλεοπτικής συνέντευξης, μας συστήνεται ο Άδμητος και η Άλκηστις. Η αρχική σκηνή φιλοξενεί την ίδια την ιστορία του εβραικού ολοκαυτώματος, όμως το οικογενειακό τραπέζι στήνεται για να δειπνήσει ο Αγαμέμνων με το σφαγιό, την θυγατέρα του. Μέχρι το διάλειμμα – που μας δίνει ανάσα στις δυόμιση ώρες – έχουμε ήδη παρακολουθήσει την τραγική απόληξη του οίκου των Ατρειδών καθώς και την αυτοθυσία της κόρης του Πελία, και βγαίνουμε έξω από την αίθουσα με την πικρή γεύση από την επικείμενη «προδοσία» ενός πατέρα και πάλι, που επιβιώνει εις βάρος του παιδιού του.\nΟ Warlikowski ήρθε στην Ελλάδα για να διδάξει αρχαία τραγωδία με σύγχρονους όρους. Με την (A)pollonia δείχνει για ποιο λόγο τα έργα ανθρώπων που έζησαν 500 χρόνια π.Χ κατορθώνουν να συγκινούν ακόμα και σήμερα τον θεατή. Είναι επειδή ο Πολωνός ξεφεύγει από την παγίδα της προάσπισης μιας εθνικής κληρονομιάς και περισσότερο τον απασχολεί η παγκόσμια (κοινή) συνθήκη της ύπαρξης. Δεν παραμορφώνει, αντιθέτως αποκρυπτογραφεί τους γνωστούς χαρακτήρες και στη συνέχεια τους αποκαθιστά στην διαχρονικότητα και υπερτοπικότητά τους.\nΜε μια διάθεση διαρκούς αυτοσαρκασμού, θεοί, ήρωες και μίζερες εγωιστικές υπάρξεις, παρελαύνουν μπροστά μας σαν ένας θίασος τσαρλατάνων, που θέλουν να διασκεδάσουν τις φοβίες ταύτισης, προσφέροντάς μας ακριβώς αυτήν: την ταύτιση. Οι ηθοποιοί απευθύνονται στο κοινό για να θέσουν ερωτήσεις ρητορικές, ερωτήσεις που εμπεριέχουν τις απαντήσεις ή φαίνονται να τΙς αγνοούν, για να καθησυχάσουν το τέρας εντός. Ο ίδιος ο Warlikowski μετά από μια τρελή κούρσα στη βαναυσότητα και αυθαιρεσία της ανθρώπινης φύσης δεν διστάζει να χαρίσει στον θεατή το δικαίωμα να πιστέψει στο ψέμα μιας παράστασης, βάζοντας τους ερμηνευτές του να παρακολουθούν την υπέροχη Renate Jett στην μουσική της κατακλείδα.\n(A)pollonia είναι ένα όνομα με ρίζες στον θεό του φωτός, το οποίο πολλοί Πολωνοί έδιναν, ως πράξη αντίστασης στο φασιστικό καθεστώς των γερμανών κατακτητών, στα παιδιά τους. Η υπαρκτή Πολωνή που, στον Β’ Παγκόσμιο Πόλεμο, προσπάθησε να σώσει 25 πολωνοεβραίους έδωσε το ερέθισμα στον σκηνοθέτη της παράστασης να μιλήσει για την απώλεια και το κέρδος. Σε μια στροφή στο δεύτερο μέρος, αντίθετα από το αναμενόμενο, ακούμε τον γιο του θύματος να διαβάζει ένα γράμμα με το οποίο κατηγορεί την μητέρα του για την εγκατάλειψή του. Στη συνέχεια απαιτεί την συγνώμη της ηλικιωμένης πλέον κυρίας, η οποία ήταν και η μοναδική επιζήσασα χάρη στην βοήθεια εκείνης. Σε αυτό το κομμάτι παρακολουθούμε την παραδοξότητα της πράξης αυτοθυσίας, έτσι όπως υπολαμβάνεται από μία μεγάλη μερίδα ανθρώπων. Είναι άλλωστε εξαιτίας αυτών, που γράφονται οι ιστορίες ηρωισμού εκείνων.\nΌσον αφορά το στήσιμο της παράστασης, όποιος είναι εξοικειωμένος με το ύφος του Πολωνού ξαναβρίσκει εδώ όλα τα γνώριμα στοιχεία του. Μια εγκατάσταση περισσότερο παρά σκηνικό, με δύο κινούμενα πλαίσια να εγκλωβίζουν συχνά κομμάτια της δράσης, ένας άδειος χώρος που γεμίζει από τις εκρηκτικές παρουσίες των ηθοποιών. Στα συν ένα μουσικό χαλί να εντείνει τον φόβο και την αγωνία που ελλοχεύουν στην ψυχή μας, αλλά και οι φωτισμοί οι οποίοι παλεύουν να αποτυπώσουν την ζοφερή ατμόσφαιρα. Βρίσκω πολύ ενδιαφέρον τον εσωτερικό ρυθμό του δημιουργού, μιας και ξετυλίγει αργά και σταθερά έναν έναν όλους τους κινδύνους που πληγώνουν την ανθρώπινη σάρκα – και όχι μόνο. Σαν ιεροτελεστία που θα φέρει τους μύστες πιο κοντά στην πρωταρχική πηγή του είναι τους.\nΧωρίς να χάνει την ικανότητά του να σαρκάζει τα κακώς πρέπει κείμενα, ο Warlikowski εντοπίζει στον ανθρωπομορφισμό των θεών την ανάγκη του είδους μας να καθρεφτίσει όλα του τα ελαττώματα σε κάτι υποτιθέμενα ανώτερο. Ένα άλλοθι της δικής μας ματαιοδοξίας, κι έτσι η Αθηνά και ο Απόλλωνας καθαίρονται από τους ολύμπιους θρόνους τους και «υποβιβάζονται» σε υπηρέτες θνητών, με υπερτονισμένη την σεξουαλική τους υπόσταση. Ο χαριτωμένος μάλιστα θεός της μουσικής κέρδισε το μεγαλύτερο χειροκρότημα – μετά την Jett, με την ερωτική του αυθάδεια. Ανανεώνοντας διαρκώς τις ιδέες του περί σκηνικής ανασύνθεσης, ο Warlikowski νικά στα σημεία την πλήξη και την σύγχυση που πιθανόν να κατόρθωναν να κρυφτούν μέσα σε τέσσερις ώρες. Έχουμε λοιπόν καταρχάς το μπόλιασμα της αναπαράστασης με τραγούδια που υπογραμμίζουν την πεμπτουσία κάθε σκηνής, από το καταπληκτικό σχήμα της Renate Jett και των μουσικών της. Η τραγουδίστρια (και σκηνοθέτης – ηθοποιός) δίνει με την συμμετοχή της μια δυναμική νότα στα διαδραματιζόμενα, υιοθετώντας τον ρόλο – κλειδί του χορού στις αρχαίες τραγωδίες, σαν κορυφαία που σχολιάζει και παράλληλα ωθεί την πλοκή στην τελική της έξοδο. Συναρπαστική η ίδια, μάθημα για πολλές επίδοξες ερμηνεύτριες.\nΣτη συνέχεια επιτρέποντας στους μύθους να αναπτυχθούν σε συνθήκες της καθημερινότητας με τις όποιες προσλαμβάνουσες μας – ένα εορταστικό τραπέζι, μια συνάντηση στις τουαλέτες, μια εκπομπή τηλεοπτική, ένα σόου, μια ομιλία μπροστά σε κοινό – αποκαλύπτει πως σε οποιοδήποτε περιβάλλον, με οποιαδήποτε κοινωνική θέση ή ιδιότητα, αν ευδοκιμήσουν οι κατάλληλες συνθήκες όλοι μας είμαστε εν δυνάμει φονιάδες (πολύ εύστοχο και το σχόλιο που κάνει με το να βάζει τον εγγονό της εβραίας να δηλώνει πως μένει στο Ισραήλ και αν χρειαζόταν θα σκότωνε).\nΜε την σκαιότητα σχεδόν πάντα εκτός κάδρου (βιασμός Apolonias, δολοφονία Αγαμέμνονα), το παράλογο της ανθρώπινης ύπαρξης εντοπίζεται στους μονόλογους των προσώπων δράσης, με την απορία, την απόγνωση, την οργή και τον θυμό τους να δίνουν σημείο εκκίνησης της εκδικητικής μανίας που ανά τακτά χρονικά διαστήματα ξεσπάει. Θα σταθώ λίγο περισσότερο στην, κατά τη γνώμη μου, εξαιρετική απόδοση του «δαίμονα» που οπλίζει το χέρι της Κλυταιμνήστρας, με τα ηχητικά εφέ του μικροφώνου να ουρλιάζουν σαν τις ερινύες – τύψεις της αιματοβαμμένης βασίλισσας. Όταν έχεις έμπνευση με απλά μέσα δημιουργείς όποια μεταφυσική οντότητα επιθυμείς.\nΟλοκληρώνοντας την ελάχιστη αναφορά μου σε ένα μεγάλο έργο, θα ήθελα να αναφερθώ σε μία λεπτομέρεια που μου θύμισε τί είναι το θέατρο. Στην τελική σκηνή όπου όλοι μαζί απολάμβαναν το τραγούδι της Renate, σαν γνώριμοι που βρέθηκαν σε συναυλία, αυτό που μετέδιδαν στο κοινό ήταν η ζεστασιά μιας μεγάλης οικογένειας, που ταξιδεύει στον χώρο και στον χρόνο προκειμένου να κάνει τέχνη. Οι συντελεστές βίωναν την προσωπική τους κάθαρση, μέσα από μια δύσκολη περιπέτεια των ρόλων που επωμίστηκαν και υπηρέτησαν με αξιοπρέπεια. Θυσιάζοντας την δική τους ατομικότητα, πρόσφεραν σε μας τους θεατές, αν όχι την σωτηρία, οπωσδήποτε τον δρόμο προς αυτή. Γι’ αυτό άλλωστε τιμάμε το θέατρο, για τις διεξόδους από καταστάσεις αδιέξοδες. Είμαι υπερήφανη που κάποιοι Έλληνες το συνέλαβαν αιώνες πριν, και κάποιοι ξένοι το υπερασπίζονται ακόμα. Αγαπητή (A)pollonia, σ’ευχαριστώ.\nΘΕΑΤΡΟ, ΚΡΙΤΙΚΗ ΘΕΑΤΡΟΥ, ΚΡΙΤΙΚΗ ΠΑΡΟΥΣΙΑΣΗ, ΝΙΚΗ ΠΡΑΣΣΑ, ΠΟΛΙΤΙΣΤΙΚΗ ΕΝΗΜΕΡΩΣΗ, ΣΤΕΓΗ ΓΡΑΜΜΑΤΩΝ & ΤΕΧΝΩΝ\nAPOLLONIA,ΘΕΑΤΡΙΚΕΣ ΠΑΡΑΣΤΑΣΕΙΣ 2010-2011,ΦΕΣΤΙΒΑΛ ΑΘΗΝΩΝ 2011,ΦΕΣΤΙΒΑΛ ΑΘΗΝΩΝ ΚΑΙ ΕΠΙΔΑΥΡΟΥ 2011,KRZYSZTOF WARLIKOWSKI\nΜΕΣΟΠΡΟΘΕΣΜΟ ΠΛΑΙΣΙΟ ΔΗΜΟΣΙΟΝΟΜΙΚΗΣ ΣΤΡΑΤΗΓΙΚΗΣ 2012-2015: Αιτιολογική Έκθεση


Εγχειρίδια για König Κάμερες δράσης\nHome > Ήχος, τηλεόραση & φωτογραφία > Κάμερες δράσης > König Κάμερες δράσης\nΠαρακάτω μπορείτε να βρείτε όλα τα μοντέλα König Κάμερες δράσης για τα οποία διαθέτουμε εγχειρίδια. Δείτε επίσης τις συχνές ερωτήσεις στο κάτω μέρος της σελίδας για χρήσιμες συμβουλές σχετικά με το προϊόν σας. Το μοντέλο σας δεν περιλαμβάνεται στη λίστα; Παρακαλώ επικοινωνήστε μαζί μας.\nKönig CSACW100 Κάμερα δράσης\nKönig SAS-CARCAM10 Κάμερα δράσης\nKönig SAS-CARCAM20 Κάμερα δράσης